Okubala 20 | Bayibuli ey'Oku Mukutu Gwaffe Ogwa Intaneeti | New World Translation\nMiriyamu afiira e Kadesi (1)\nMusa akuba olwazi era ayonoona (2-13)\nEdomu agaana Abayisirayiri okuyita mu nsi ye (14-21)\nAlooni afa (22-29)\n20 Awo ekibiina kyonna eky’Abayisirayiri ne kituuka mu ddungu ly’e Zini mu mwezi ogusooka, abantu ne babeera e Kadesi.+ Eyo Miriyamu+ gye yafiira era gye yaziikibwa. 2 Awo ekibiina ne kitaba na mazzi+ era abantu ne beekuŋŋaanyiza awali Musa ne Alooni. 3 Abantu ne bayombesa Musa+ nga bagamba nti: “Kale singa naffe twafa baganda baffe bwe baafiira mu maaso ga Yakuwa! 4 Lwaki mwaleeta ekibiina kya Yakuwa mu ddungu lino, ffe n’ebisolo byaffe okufiira eno?+ 5 Era lwaki mwatuggya e Misiri okutuleeta mu kifo kino ekibi?+ Si kifo kya nsigo, si kya mitiini, si kya mizabbibu, si kya nkomamawanga, era tekiriimu na mazzi ga kunywa.”+ 6 Awo Musa ne Alooni ne bava mu maaso g’ekibiina ne bagenda ku mulyango gwa weema ey’okusisinkaniramu ne bavunnama wansi, era ekitiibwa kya Yakuwa ne kirabika gye bali.+ 7 Awo Yakuwa n’agamba Musa nti: 8 “Twala omuggo oyite ekibiina, ggwe ne muganda wo Alooni mwogere eri olwazi nga balaba, olwazi luveemu amazzi; ojja kuggya amazzi mu lwazi owe ekibiina kinywe era n’ensolo zaabwe zinywe.”+ 9 Awo Musa n’aggya omuggo mu maaso ga Yakuwa,+ nga bwe yamulagira. 10 Oluvannyuma Musa ne Alooni ne bayita ekibiina ne kikuŋŋaanira mu maaso g’olwazi, Musa n’abagamba nti: “Muwulire mmwe abajeemu! Mu lwazi luno mwe tunaabaggira amazzi?”+ 11 Awo Musa n’agolola omukono gwe n’akuba omuggo ku lwazi emirundi ebiri ne muvaamu amazzi mangi, ekibiina ne kinywa era n’ensolo zaabwe ne zinywa.+ 12 Oluvannyuma Yakuwa n’agamba Musa ne Alooni nti: “Olw’okuba temuntaddeemu bwesige okuntukuliza mu maaso g’Abayisirayiri, temujja kutwala kibiina kino mu nsi gye ŋŋenda okubawa.”+ 13 Gano ge mazzi g’e Meriba*+ Abayisirayiri gye baayombeseza Yakuwa, era n’atukuzibwa mu bo. 14 Awo Musa n’atuma ababaka okuva e Kadesi bagende eri kabaka wa Edomu+ bamugambe nti: “Bw’ati muganda wo Isirayiri+ bw’agamba, ‘Omanyi bulungi ebizibu byonna ebitutuuseeko. 15 Bajjajjaffe baagenda e Misiri,+ ne tubeera eyo okumala emyaka* mingi+ era Abamisiri ne batuyisa bubi ffe ne bajjajjaffe.+ 16 Twakaabirira Yakuwa+ n’awulira eddoboozi lyaffe n’atuma malayika+ n’atuggya e Misiri; era tuutuno tuli Kadesi, ekibuga ekiri ku nsalo y’ensi yo. 17 Tukwegayiridde ka tuyite mu nsi yo. Tetujja kuyita mu nnimiro yonna oba mu nnimiro y’emizabbibu, era tetujja kunywa mazzi mu luzzi lwonna. Tujja kutambulira mu Luguudo lwa Kabaka. Tetujja kukyama ku ddyo oba ku kkono okutuusa nga tuyise mu nsi yo.’”+ 18 Kyokka Edomu n’amugamba nti: “Toyita mu nsi yaffe. Bw’onoogiyitamu nja kujja nkwaŋŋange n’ekitala.” 19 Abayisirayiri ne bamugamba nti: “Tujja kuyita mu luguudo olunene, era ffe n’ebisolo byaffe bwe tunaanywa amazzi go, tujja kugasasulira.+ Tetulina kye twagala okuggyako okuyitamu obuyisi n’ebigere.”+ 20 Naye era n’agamba nti: “Toyitamu.”+ Awo kabaka wa Edomu n’afuluma okumwaŋŋanga ng’ali n’ekibiina ekinene era n’eggye ery’amaanyi.* 21 Bw’atyo Edomu n’atakkiriza Isirayiri kuyita mu nsi ye; Isirayiri n’amuviira.+ 22 Awo ekibiina kyonna eky’abantu ba Isirayiri ne kiva e Kadesi ne kituuka ku Lusozi Kooli.+ 23 Yakuwa n’agamba Musa ne Alooni nga bali ku Lusozi Kooli ku nsalo y’ensi ya Edomu nti: 24 “Alooni ajja kugoberera abantu be.*+ Tajja kuyingira mu nsi gye ŋŋenda okuwa Abayisirayiri, olw’okuba mmwembi mwajeemera ekiragiro kyange ku bikwata ku mazzi g’e Meriba.+ 25 Twala Alooni ne Eriyazaali mutabani we ku Lusozi Kooli, 26 oyambule Alooni ebyambalo+ bye eby’obwakabona obyambaze Eriyazaali+ mutabani we; era Alooni ajja kufiira eyo.”* 27 Awo Musa n’akola nga Yakuwa bwe yamulagira, ne bambuka ku Lusozi Kooli ng’ekibiina kyonna kiraba. 28 Musa n’ayambula Alooni ebyambalo by’obwakabona n’abyambaza Eriyazaali mutabani we, oluvannyuma Alooni n’afiira eyo waggulu ku lusozi.+ Musa ne Eriyazaali ne bakka okuva ku lusozi. 29 Ekibiina kyonna bwe kyategeera nti Alooni afudde, ennyumba ya Isirayiri yonna n’ekaabira Alooni okumala ennaku 30.+\n^ Kitegeeza, “Okuyomba.”\n^ Obut., “ennaku.”\n^ Obut., “n’omukono ogw’amaanyi.\n^ Kino kisoko ekitegeeza okufa.\n^ Obut., “ajja kukuŋŋaanyizibwa era afiire eyo.”


Mangat avudde mu z'e Mukono lwa bizinensi...\nKITUTTE omwezi gumu gwokka bukya Arthur Blick Jr alangirira nga musanyufu nti adding’anye n’omusomi wa maapu Unissan Bakunda bwe baawangula engule y’eggwanga mu 2015. Okudding’ana kwa bano kumaze empaka za mulundi gumu gwokka.\nOmwaka guno, Blick yavuze ne Bakunda mu mpaka z’e Mbarara ezaggulawo kalenda era ne bakola bulungi bwe baamalidde mu kyokubiri. Wabula Bakunda ate yeefukuludde nga kati agenda kuvuga mmotoka sso si ku soma maapu. Blick kati agenda kuvuga ne George Semakula (ng’omusomi wa maapu).\n“Unissan yazzeeyo kuvuga. Omwaka oguwedde yakola bulungi ng’avuga era twabadde tetulina ngeri gye tumulemesa kutuukiriza biruubirirwa bye. Ssemakula gwe ng’enda okuvuganaye mu mpaka ezisigadde alina obumanyirivu n’emmotoka ekika kya Mitsubishi EvoX,” Blick bwe yawandise ku mukutu gwa ttiimu ye ogwa Facebook (Team Blick racing).\nCentral Motor club challenge Rally,\nOmar Mayanja alaalise okuliisa bavuzi banne enfuufu\nBlick ayingizzaawo ekyuma n'awaga


Bukedde Online - Munone abaana bammwe nga baakamaliriza ebibuuzo\nMunone abaana bammwe nga baakamaliriza ebibuuzo\nAba Teddy Naluswa ebya Bugingo okwanjula...\nOmubaka Johnson Ssenyonga alabudde abazadde okukima abaana baabwe ku masomero nga baakamaliriza ebibuuzo byabwe babazze eka baleme okwejjusa olw'ebyo ebiyinza okubatuukako nga babalese okuleereeta ku byalo.\nAbazadde abaabadde mu kusabira abayizi\nOmubaka wa Mukono North, Johnson Muyanja Ssenyonga akubirizza abazadde okukima abaana baabwe ku masomero naddala aba siniya eyoomukaaga n’eyookuna amangu ddala nga bamalirizza ebigezo okwewala ebiyinza okuva mu kubaleka okutaayaayiza mu makubo.\nOmubaka Ssenyonga ng'ayogera eri abayizi n'abazadde\nBino yabyogeredde ku mukolo ogw’okusabira abayizi abagenda okukola ebigezo by’akamalirizo ku ssomero lya St. Johns High School.\nYakuutidde abazadde okuba ab’obuvunaanyizibwa eri abaana baabwe ate era babawe n’obudde obumala mu luwummula luno okubaako bye babayigiriza n’obutabalekera bakozi abayinza okubakyamya.\n“Abaana mubabuulirire bakule n’empisa ezijja okubayamba okuvvuunuka n’okweng’anga ebizibu ebiboolekedde nga bakula, Ssenyonga bwe yalabudde abazadde.\nOmubuulizi eyakulembeddemu okusaba kuno, Jackson Matovu yasabye abayizi okusooka okukkakkana n’okwetegereza ebibuuzo, kibasobozese okubitegeera n’okubiddamu obulungi.\nOmubuulizi wa Central Buganda eyawummula, Jackson Matovu ng'abuulira\n“Ebibuuzo temubiddamu mu ngeri ey’okupakuka, twala obudde osooke weetegereze ekibuuzo ekikubuuziddwa osobole okukivvuunula obulungi,” Omubuulizi Matovu bwe yannyonnyodde.\nYakubirizza abazadde okwenenya embeera zonna eziyinza okukyamya abaana baabwe okuli okuyomba, okulwanagana n’okuvumagana mu maaso gaabwe ng’ekkubo ery’okukuza obulungi omwana w’eggwanga era nabo basobole okubaganyulwamu.\nOmubaka Johnson Ssenyonga,\nOmubuulizi Jackson Matovu


Bannamawulire abawandiika ag’emizannyo mu kibiina kya Uganda Sports Press Association (USPA), bassizza kimu ne balonda omuddusi Halima Nakaayi ku buzannyi bwa September. Nakaayi yasiimiddwa okuwangulira Uganda omudaali gwa zaabu mu misinde gy’ensi yonna egya World Championships mu mmita 800. Emisinde gyabadde mu kibuga Doha, e Qatar.\nBino bibadde mu lutuula lwa Nile Special –USPA olwa buli mwezi ku wooteeri ya Imperial Royale.\nNakaayi yavugannyizza n’abazannyi abalala abaakoze obulungi okuli; omuwuzi Kirabo Namutebi eyawangudde zaabu mu mpaka za Africa Junior Championships mu Algeria, ttiimu y’eggwanga ey’abawala ey’omupiira eyawangudde COSAFA U-17, n’abalala.\nAbalala kuliko;omuzannyi wa golf, Peace Kabaswala eyawangudde empaka za Tanzania Ladies Open, Martha Babirye eyawangudde golf wa Uganda Ladies Open, wamu n’omuggunzi w’eng'uumi Abdu Sebute eyawangudde omusipi gwa East and Central Africa ogwa mu buzito bwa Super Fly.\nFDC etiisizza okukola eggye lyayo okwang'anga NRM\nUSPA esiimye bannabyamizannyo abasinze kubannaabwe


Mukyala wa Ssewanyana ali mu maziga, avuddeyo ku nsonga za bbaMukyala wa Ssewanyana ali mu maziga, avuddeyo ku nsonga za bba\nMukyala w’omubaka Allan Ssewanyana, Lydia Namata awanjagidde omukulembeze w’eggwanga lino Yoweri Kaguta Museveni okuvaayo okuyingira mu nsonga ze olwa bba okuddamu okumukwata.\nNamata agamba nti mu kiseera kino yetaaga okumanya embeera bba gy’alimu kuba engeri gye yakwatibwamu sinungi.\nAgamba nti bba Ssewanyana oluvanyuma lw’okukwatibwa akawungeezi k’olunnaku Olwokuna ng’ayimbuddwa okuva mu kkomera e Kigo, abasirikale abaali mu ngoye eza bulaaka baddamu okumukwata nga bali mu mmotoka eyakazibwako erya ‘Drone’.\nAgamba nti ‘Drone’ yali edduka nnyo era balemererwa okuzuula bba gye yatwalibwa.\nNamata agamba nti mu kiseera kino yetaaga okumanya embeera ya bba n’okutegeera ekifo gye bamukuumira era bw’aba mufu, asabye ebitongole ebikuuma ddembe okumuddiza omulambo, okuziika bba okusinga okubonyabonya famire.\nWakati mu kulukusa amaziga, Namata agamba nti bakooye embeera mbi nga ye ssaawa, okuyimbula bba.\nSsewanyana ye mubaka we Makindye West mu Palamenti era nnyina Sarah Ssendaula avumiridde engeri gye bakuttemu omwana we.\nMaama agamba nti mutabani we talina musango nga kiswaza okusiiga erinnya lye enziro.\nAte Munnamateeka w’abasibe okuli Muhammad Ssegiriinya owe Kawempe North ne Ssewanyana, Omuloodi wa Kampala Ssaalongo Erias Lukwago asabye omukubiriza w’olukiiko lw’eggwanga olukulu Jacob Oulanyah ayingire mu nsonga z’ababaka okuggalibwa mu makomera mu ngeri emenya amateeka mu ggwanga.\nSsewanyana ne Ssegirinya bali ku misango egiwerako omuli egy’obutemu esatu (3), okulya mu nsi olukwe ssaako n’okugezaako okutta omuntu, mu kitta bantu ekyali e Masaka wakati w’omwezi Ogwomusanvu n’Ogwomunaana era ku limanda mu kkomera e Kigo, bamazeeyo sabiiti ezisukka mu bbiri (2).\nNewankubadde akawungeezi k’olunnaku olwa Mmande, omulamuzi wa kkooti enkulu e Masaka Victoria Nakintu Katamba, yakkiriza okusaba kwabwe okweyimirirwa, Ssegirinya akyali mu kkomera ne Ssewanyana akyali mu mikono gy’ebitongole ebikuuma ddembe.\nWabula omwogezi w’amaggye mu ggwanga Brigadier General Flavia Byekwaso, agamba nti Ssewanyana ali mu mikono gyabwe ng’alina emisango emirala gy’alina okwanukula.\nEbirala ebifa mu ggwanga – https://www.facebook.com/GalaxyFm1002/videos/147481420921737


Mukama Katonda n'aleetera omuntu otulo tungi, ne yeebaka; n'amuggyamu olubiriizi lumu, n'azzaawo ennyama mu kifo kyalwo. Mukama Katonda n'azimba olubiriizi, lw'aggye mu muntu, okuba omukazi, n'amuleeta eri omuntu. Omuntu n'ayogera nti Ono nno lye ggumba erivudde mu magumba gange, ye nnyama evudde mu nnyama yange: naye anaayitibwanga mukazi, kubanga aggiddwa mu musajja. Omusajja ky'anaavanga aleka kitaawe ne nnyina, ne yeetaba ne mukazi we: nabo banaabanga omubiri gumu.- Olubereberye 2:21-24\nAdamu n'amanya Kaawa mukazi we; n'abeera olubuto, n'azaala Kayini, n'ayogera nti Mpeereddwa omusajja eri Mukama. ...Adamu n'amanya nate mukazi we; n'azaala omwana ow'obulenzi, n'amutuuma erinnya lye Seezi: Kubanga Katonda yandagiririra ezzadde eddala okudda mu kifo kya Abiri; kubanga Kayini yamutta.- Olubereberye 4:1, 25\nMukama n'abonyaabonya Falaawo n'ennyumba ye n'ebibonoobono ebikulu olwa Salaayi mukazi wa Ibulaamu. Falaawo n'ayita Ibulaamu, n'ayogera nti Kino kiki ky'onkoze? kiki ekyakulobera okumbuulira nga ye mukazi wo?- Olubereberye 12:17-18\nSalaayi, mukazi wa Ibulaamu, n'atamuzaalira baana: era yalina omuzaana, Omumisiri, erinnya lye Agali. Salaayi n'agamba Ibulaamu nti Laba nno, Mukama anziyizza okuzaalanga; nkwegayiridde, yingira eri omuzaana wange, mpozzi ndifuna abaana mu ye. Ibulaamu n'awulira eddoboozi lya Salaayi. Salaayi, mukazi wa Ibulaamu, n'atwala Agali, Omumisiri, muzaana we, Ibulaamu bwe yali yaakamaze emyaka ekkumi okutuula mu nsi ya Kanani, n'amuwa Ibulaamu musajja we okuba mukazi we.- Olubereberye 16:1-3\nN'ayogera nti Sirirema kukomawo w'oli ekiseera bwe kiridda; era, laba, Saala mukazi wo alizaala omwana ow'obulenzi. Saala n'awulira mu mulyango gw'eweema, eyali ennyuma we. Ibulayimu ne Saala baali bakaddiye, era nga bayitiridde obukadde; so nga Saala takyabeera ng'empisa ey'abakazi bw'eri. Saala n'aseka munda ye, ng'ayogera nti Nga mmaze okukaddiwa ndisanyuka, era ne mukama wange ng'akaddiye?- Olubereberye 18:10-12\nOnani n'ategeera ng'ezzadde teririba lirye; awo olwatuuka bwe yayingira eri omukazi wa muganda we, n'agafuka wansi, aleme okuwa muganda we ezzadde. N'ekigambo kye yakola kyali kibi mu maaso ga Mukama: n'oyo n'amutta.- Olubereberye 38:9-10\nToyendanga.- Okuva 20:14\nTeweegombanga ennyumba ya muntu munno, teweegombanga mukazi wa muntu munno, newakubadde omuddu we, newakubadde omuzaana we, newakubadde ente ye, newakubadde endogoyi ye, newakubadde buli kintu ekya muntu munno.- Okuva 20:17\nTobikkulanga ku nsonyi za musika wa nnyoko: ze nsonyi za kitaawo. ... So tosulanga na muka muliraanwa wo, okweyonoona naye.- Ebyabaleevi 18:8, 20\nN'omuntu anaayendanga ku mukazi w'omusajja omulala, anaayendanga ku mukazi wa muliraanwa we, omwenzi omusajja n'omwenzi omukazi tebalemanga kuttibwa. ...Era omusajja bw'anaasulanga n'omusajja, nga bwe yandyebase n'abakazi, bombi nga bakoze eky'omuzizo: tebalemanga kuttibwa; omusaayi gwabwe gunaabanga ku bo.- Ebyabaleevi 20:10, 13\nTebawasanga mukazi mwenzi,oba aliko empitambi; so tebawasanga mukazi eyagobebwa bba: kubanga mutukuvu eri Katonda we.- Ebyabaleevi 21:7\nEra anaawasanga omukazi nga tannamanya musajja. Nnamwandu oba eyagobebwa oba aliko empitambi, omwenzi, abo tabawasanga: naye omuwala atamanyanga musajja ow'oku bantu be gw'anaawasanga.- Ebyabaleevi 21:13-14\nEryo lye tteeka ery'obuggya, omukazi ng'afugibwa bbaawe bw'anaakyamanga n'ayonooneka: oba omwoyo ogw'obuggya bwe gunajjiranga omusajja, n'akwatirwa mukazi we obuggya; awo anaateekanga omukazi mu maaso ga Mukama, ne kabona anaamukoleranga etteeka eryo lyonna:- Okubala 5:29-30\nOmusajja yenna bw'awasanga omukazi, n'ayingira gy'ali, n'amukyawa, n'amuwawaabira eby'ensonyi, n'amuleetako erinnya ebbi, n'ayogera nti Nawasa omukazi ono, kale bwe nnamusembesera, ne ssimulabako bubonero bwa butamanya musajja: awo kitaawe w'omukazi ne nayina ne balyoka baddira obubonero bw'omuwala oyo obw'obutamanya musajja ne babuleetera abakadde b'ekibuga mu mulyango: kitaawe w'omuwala n’agamba abakadde nti Omusajja ono namuwa mwana wange okumuwasa, naye amukyaye; era, laba, amuwawaabidde eby'ensonyi, ng'agamba nti Saalaba mu mwana wo bubonero bwa butamanya musajja; era naye obubonero bw'omwana wange obw'obutamanya musajja buubuno. Kale ne bayaliira ekyambalo mu maaso g'abakadde b'ekibuga.- Ekyamateeka 22:13-17\nOmusajja bw'atwalanga omukazi n'amuwasa, kale olunaatuukanga, bw'ataaganjenga n'akatono mu maaso ge, kubanga alabye ku ye ekitali kirungi, anaamuwandiikiranga ebbaluwa ey'okumugoba, n'agimuwa mu ngalo ze; n'amugoba mu nnyumba ye:- Ekyamateeka 24:1\nDawudi n'akubagiza Basuseba mukazi we n'ayingira gy'ali n'asula naye: n'azaala omwana ow'obulenzi n'amutuuma erinnya lye Sulemaani. Mukama n'amwagala;- 2 Samwiri 12:24\nNaye Abiya n'afuuka ow'amaanyi, n'awasa abakazi kkumi na bana n'azaala abaana ab'obulenzi amakumi abiri mu babiri n'ab'obuwala kkumi na mukaaga.- 2 Ebyomumirembe 13:21\nMukazi wo aliba ng'omuzabbibu ogubala mu nju ez'omunda mu nnyumba yo: Abaana bo ng'amatabi g'omuzeyituuni nga beetooloola emmeeza yo.- Zabbuli 128:3\nEnsulo yo ebeerenga n'omukisa; Era sanyukiranga omukazi ow'omu buvubuka bwo. Ng'ennangaazi ekwagala n'empeewo ekusanyusa, Amabeere ge gakumalenga mu biro byonna; Era osanyukirenga bulijjo okwagala kwe.- Engero 5:18-19\nBw'atyo bw'abeera ayingira eri omukazi wa munne; Buli amukomako talirema kubonerezebwa.- Engero 6:29\nAyenda ku mukazi talina kutegeera: Ayagala okuzikiriza obulamu bwe ye ye akola bw'atyo.- Engero 6:32\nAlaba omukazi okumufumbirwa alaba ekirungi, Era afuna okuganja eri Mukama.- Engero 18:22\nEnnyumba n'obugagga bwe busika obuva eri bakitaabwe: Naye omukazi omutegeevu ava eri Mukama.- Engero 19:14\nBeeranga ku nnyumba waggulu awafunda Olemenga okubeera n'omukazi omuyombi mu nnyumba engazi.- Engero 21:9\nBeeranga n'omukazi gw'oyagala n'essanyu ennaku zonna ez'obulamu bwo obutaliimu bw'akuwadde wansi w'enjuba, ennaku zo zonna ezitaliimu: kubanga ogwo gwe mugabo gwo mu bulamu, ne mu kutegana kwo kw'otegana wansi w'enjuba.- Omubuulizi 9:9\nAnnywegere n'okunywegera kw'akamwa ke: Kubanga okwagala kwo kusinga omwenge obulungi.- Oluyimba lwa Sulemaani 1:2\nOmukono gwe ogwa kkono guli wansi w'omutwe gwange, N'omukono gwe ogwa ddyo gunkutte.- Oluyimba lwa Sulemaani 2:6\nAmabeere go gombi gali ng'abalongo ababiri abaana b'empeewo, Abaliira mu malanga. .... Osanyusizza omutima gwange mwannyinaze, mugole wange Osanyusizza omutima gwange n'eriiso lyo erimu, N'omukuufu ogumu ogw'omu bulago bwo. Okwagala kwo nga kulungi mwannyinaze, mugole wange Okwagala kwo nga kusinga nnyo omwenge; N'amafuta go ag'omugavu nga gasinga nnyo eby'akaloosa eby'engeri zonna okuwunya obulungi!- Oluyimba lwa Sulemaani 4:5, 9, 10\nYimba, ggwe omugumba, atazaalanga; baguka okuyimba oyogerere waggulu, atalumwanga kuzaala: kubanga abaana b'oyo atalina bba bangi okusinga abaana b'omukazi eyafumbirwa, bw'ayogera Mukama.- Isaaya 54:1\nKomawo, mmwe abaana abadda ennyuma, bw'ayogera Mukama; kubanga nze bbammwe: era ndibatwala nga nziya omu ku kibuga n'ababiri ku kika, ne mbaleeta e Sayuuni:- Yeremiya 3:14\nbw'ati bw'ayogera Mukama Katonda nti Kubanga empitambi yo yafukirwa ddala, n'obwereere bwo ne bubikkulwako olw'obwenzi bwo bwe wayenda ku baganzi bo; era olw'ebifaananyi byonna eby'emizizo gyo n'olw'omusaayi gw'abaana bo gwe wabawa; kale, laba, ndikuŋŋaanya baganzi bo bonna be wasanyuka nabo, n'abo bonna be wayagala, wamu n'abo bonna be wakyawa; okukuŋŋaanya ndibakuŋŋaanya okulwana naawe enjuyi zonna, era ndibabikkulira obwereere bwo, bonna balabe obwereere bwo.- Ezekyeri 16:36-37\nMukama bwe yasooka okwogerera mu Koseya, Mukama n'agamba Koseya nti Genda owase omukazi ow'obwenzi n'abaana ab'obwenzi: kubanga ensi eyenda obwenzi obungi, ng'eva ku Mukama.- Koseya 1:2\nMuwoze ne nnyammwe, muwoze: kubanga si mukazi wange, so nange siri bba: era aggyewo obwenzi bwe okuva mu maaso ge, n'obukaba bwe okuva wakati w'amabeere ge;- Koseya 2:2\nBaagambibwa nate nti Omuntu bw'agobanga mukazi we, amuwanga ebbaluwa ey'okumugoba: naye nange mbagamba nti buli muntu agobanga mukazi we, wabula ogw'obwenzi ng'amwenzezza: n'oyo awasanga gwe baagoba, ng'ayenze.- Matayo 5:31-32\nn'agamba nti Omuntu kyanaavanga aleka kitaawe ne nnyina, yeetabe ne mukazi we; nabo bombi banaabanga omubiri gumu? obutaba babiri nate, naye omubiri gumu. Kale Katonda kye yagatta awamu, omuntu takyawulangamu.- Matayo 19:5-6\nNa buli muntu yenna eyaleka ennyumba, oba ba luganda, oba bannyina, oba kitaawe, oba nnyina, oba baana, oba byalo, olw'erinnya lyange, aliweebwa emirundi kikumi, era alisikira obulamu obutaggwaawo.- Matayo 19:29\nnga bagamba nti Omuyigiriza, Musa yagamba nti Omuntu bw'afanga, nga talina baana, muganda we addengawo awase mukazi we, azaalire muganda we ezzadde. ...Kubanga mu kuzuukira tebawasa, so tebafumbirwa, naye bali nga bamalayika mu ggulu.- Matayo 22:24, 30\nNe bagamba nti Musa yakkiriza okuwandiikanga ebbaluwa ey'okugoba; alyoke agobebwenga. Naye Yesu n'abagamba nti Olw'obukakanyavu bw'emitima gyammwe kyeyava abawandiikira etteeka lino. Naye okuva ku lubereberye lw'okutonda, yabatonda omusajja n'omukazi. Omuntu kyanaavanga aleka kitaawe ne nnyina ne yeegatta ne mukazi we; nabo bombi banaabanga omubiri gumu: kale nga tebakyali babiri nate, wabula omubiri gumu. Kale Katonda kye yagatta awamu, omuntu takyawukanyanga.- Makko 10:4-9\nnaye yennyini bw'anaanobanga ewa bba, n'afumbirwa omulala, ng'ayenze.- Makko 10:12\nAwo waaliwo Ana, nnabbi omukazi, omuwala wa Fanweri, ow'omu kika kya Aseri (yali Yaakamala emyaka mingi, yabeera ne bba emyaka musanvu okuva mu buto bwe,- Lukka 2:36\nOmuntu bw'akuyitanga ku mbaga ey'obugole, totuulanga mu kifo kya ku mwanjo, mpozzi waleme okubaawo akusinga ekitiibwa gw'ayise,- Lukka 14:8\nBaali nga balya, nga banywa, nga bawasa, nga bawayira, okutuuka ku lunaku Nuuwa lwe yayingira mu lyato, amataba ne gajja, ne gabazikiriza bonna.- Lukka 17:27\nYesu ne yeegolola, n'amugamba nti Omukyala, bazze wa? tewali asaze kukusinga? Naye n'agamba nti Mpaawo muntu, Mukama wange. Yesu n'agamba nti Nange sisala kukusinga: genda; okusooka leero toyonoonanga lwa kubiri.- Yokaana 8:10-11\nKubanga omukazi afugibwa bba ng'akyali mulamu; naye bba bw'afa, ng'asumuluddwa mu mateeka ga bba. Kale bwe kityo bba bw'aba ng'akyali mulamu bw'anaabanga n'omusajja omulala, anaayitibwanga mwenzi: naye bba bw'afa, nga wa busa eri amateeka, obutaba mwenzi bw'aba n'omusajja omulala.- Abaruumi 7:2, 3\nN'okugamba bagamba nga mu mmwe mulimu obwenzi, era obwenzi bwe butyo obutali ne mu b'amawaaga, omuntu okubeera ne mukazi wa kitaawe. Nammwe mwegulumizizza; so temwanakuwala bunakuwazi, oyo eyakola ekikolwa ekyo alyoke aggibwe wakati mu mmwe.- 1 Abakkolinso 5:1, 2\nOba temumanyi ng'abatali batuukirivu tebalisikira bwakabaka bwa Katonda? Temulimbibwanga: newakubadde abakaba, newakubadde abasinza ebifaananyi, newakubadde abenzi, newakubadde abafuuka abakazi, newakubadde abalya ebisiyaga, newakubadde ababbi, newakubadde abeegombi, newakubadde abatamiivu, newakubadde abavumi, newakubadde abanyazi, tebalisikira bwakabaka bwa Katonda.- 1 Abakkolinso 6:9-10\nEby'okulya bya lubuto, n'olubuto lwa bya kulya: naye Katonda alibiggyawo byombiriri. Naye omubiri si gwa bwenzi, naye gwa Mukama waffe; ne Mukama waffe avunaana omubiri: era Katonda yazuukiza Mukama waffe, era naffe alituzuukiza olw'amaanyi ge.- 1 Abakkolinso 6:13, 14\nMwewalenga obwenzi. Buli kibi kyonna omuntu ky'akola kiri kungulu ku mubiri; naye ayenda akola ekibi ku mubiri gwe ye: Oba temumanyi ng'omubiri gwammwe ye yeekaalu y'Omwoyo Omutukuvu ali mu mmwe, gwe mulina eyava eri Katonda? nammwe temuli ku bwammwe; kubanga mwagulibwa na muwendo: kale mugulumizenga Katonda mu mubiri gwammwe.- 1 Abakkolinso 6:18-20\nNaye ku ebyo bye mwampandiikira; kirungi omusajja obutakwatanga ku mukazi. Naye, olw'obwenzi, buli musajja abeerenga ne mukazi we ye, na buli mukazi abeerenga ne musajja we ye.- 1 Abakkolinso 7:1, 2\nOmusajja asasulenga mukazi we ekyo ekimugwanira: era n'omukazi asasulenga bw'atyo omusajja. Omukazi tafuga mubiri gwe ye, wabula musajja we: era n'omusajja bw'atyo tafuga mubiri gwe ye, wabula mukazi we. Temumaŋŋananga, wabula mpozzi nga mulagaanye ekiseera, mulyoke mubeerenga n'ebbanga ery'okusabiramu, ate mulyoke mubeerenga wamu, Setaani alemenga okubakema olw'obuteeziyiza bwammwe.- 1 Abakkolinso 7:3-5\nNaye abatannafumbiriganwa ne bannamwandu mbagamba nti Kirungi bo okubeeranga nga nze. Naye oba nga tebayinza kweziyiza, bafumbiriganwenga: kubanga kye kirungi okufumbiriganwanga okusinga okwakanga. Naye abaamala okufuumbirwaganwa mbalagira, so si nze wabula Mukama waffe, omukazi obutanobanga ku musajja we (naye okunoba bw'anobanga, abeerenga awo obutafumbirwanga, oba atabaganenga ne musajja we); era n'omusajja obutalekangayo mukazi we.- 1 Abakkolinso 7:8-11\nKubanga omusajja atakkiriza atukuzibwa na mukazi, n'omukazi atakkiriza atukuzibwa na wa luganda: singa tekiri bwe kityo, abaana bammwe tebandibadde balongoofu; naye kaakano batukuvu.- 1 Abakkolinso 7:14\nNaye njagala mmwe obuteeraliikiriranga. Atali mufumbo yeeraliikirira bya Mukama waffe, bw'anaasanyusanga Mukama waffe: naye omufumbo yeeraliikirira bya mu nsi, bw'anaasanyusanga mukazi we. Era waliwo enjawulo ku mufumbo n'omuwala. Atafumbirwa yeeraliikirira bya Mukama waffe, abeerenga mutukuvu omubiri n'omwoyo: naye afumbirwa yeeraliikirira bya mu nsi, bw'anaasanyusanga musajja we.- 1 Abakkolinso 7:32-34\nOmukazi asibibwa musajja we ng'akyali mulamu; naye musajja we bw'aba nga yeebase, nga wa busa afumbirwenga gw'ayagala; kyokka mu Mukama waffe.- 1 Abakkolinso 7:39\nNaye ebikolwa by'omubiri bya lwatu, bye bino, obwenzi, empitambi, obukaba, okusinza ebifaananyi, okuloga; obulabe, okuyomba; obuggya; obusungu, empaka, okweyawula, okwesalamu, ettima, obutamiivu, ebinyumu, n'ebiri ng'ebyo: nsooka okubabuulira ku ebyo, nga bye nnasooka okubabuulira, nti bali abakola ebiri ng'ebyo tebalisikira bwakabaka bwa Katonda.- Abaggalatiya 5:19-21\nNaye obwenzi n'obugwagwa bwonna n'okwegomba n'okwogerebwa tebyogerebwangako mu mmwe, nga bwe kigwanira abatukuvu- Abaefeeso 5:3\nAbakazi, muwulirenga babbammwe, nga bwe muwulira Mukama waffe. Kubanga omusajja gwe mutwe gwa mukazi we, era nga Kristo bw'ali omutwe gw'ekkanisa, bw'ali omulokozi ow'omubiri yennyini. Naye ng'ekkanisa bw'ewulira Kristo, n'abakazi bwe batyo bawulirenga babbaabwe mu buli kigambo. Abasajja, mwagalenga bakazi bammwe, era nga Kristo bwe yayagala ekkanisa, ne yeewaayo ku lwayo; 26 alyoke agitukuze ng'amaze okugirongoosa n'okuginaaza n'amazzi mu kigambo, alyoke agyereetere yennyini ekkanisa ey'ekitiibwa, nga terina bbala newakubadde olufunyiro newakubadde kyonna ekifaanana nga bino; naye ebeere entukuvu eteriiko bulema. Era bwe kibagwanidde bwe kityo abasajja okwagalanga bakazi baabwe bennyini ng'emibiri gyabwe bennyini. Ayagala mukazi we yennyini, yeeyagala yekka: kubanga tewali muntu eyali akyaye omubiri gwe yennyini, naye aguliisa, agujjaajaba, era nga Kristo bw'ajjanjaba ekkanisa; kubanga tuli bitundu bya mubiri gwe. Omuntu kyanaavaaga aleka kitaawe ne nnyina ne yeegatta ne mukazi we; nabo bombi banaabanga omubiri gumu. Ekyama kino kikulu: naye njogera ku Kristo n'ekkanisa. Naye era nammwe buli muntu ayagalenga mukazi we nga bwe yeeyagala yekka; n'omukazi atyenga bba.- Abaefeeso 5:22-33\nKale mufiise ebitundu byammwe ebiri ku nsi; obwenzi, obugwagwa, okwegomba okw'ensonyi, omululu omubi, n'okuyaayaana, kwe kusinza ebifaananyi;- Abakkolosaayi 3:5\nKubanga ekyo Katonda ky'ayagala, okutukuzibwa kwammwe, okwewalanga obwenzi; buli muntu ku mmwe okumanyanga okufuga omubiri gwe ye mu butukuvu n'ekitiibwa, si mu mululu ogw'okwegomba, era ng'amawanga agatamanyi Katonda;- 1 Abasessaloniika 4:3-5\nabenzi, abalya ebisiyaga, abanyazi b'abantu, abalimba, abalayirira obwereere, n'ebirala byonna ebiwakana n'okuyigiriza okw'obulamu;- 1 Timoseewo 1:10\nKale omulabirizi kimugwanira obutabangako kya kunenyezebwa, abeerenga musajja wa mukazi omu, atatamiira, mwegendereza, mukwata mpola, ayaniriza abagenyi, ...Abaweereza babeereaga basajja ba mukazi omu, nga bafuga abaana baabwe obulungi n'ennyumba zaabwe bo.- 1 Timoseewo 3:2, 12\nomuntu bw'atabangako musango, ng'alina omukazi omu, ng'alina abaana abakkiriza, abataloopebwa nga balalulalu, so si abatagonda.- Titus 1:6\nOkufumbiriganwa kwa kitiibwa eri bonna, n'ekitanda kirongoofu; kubanga abakaba n'abenzi Katonda alibasalira omusango.- Abaebbulaniya 13:4\nBwe mutyo, abasajja, mubeerenga n'abakazi bammwe n'amagezi, nga mussangamu ekitiibwa omukazi ng'ekibya ekisinga obunafu, kubanga nabo basika bannammwe ab'ekisa eky'obulamu; okusaba kwammwe kulemenga okuziyizibwa.- 1 Peetero 3:7\nNaye nnina ensonga ku ggwe, kubanga oleka omukazi oli Yezeberi, eyeeyita nnabbi; n'ayigiriza n'akyamya abaddu bange okwendanga, n'okulyanga ebyaweebwa eri ebifaananyi.- Okubikkulirwa 2:20\nne bateenenya mu bussi bwabwe, newakubadde mu bulogo bwabwe, newakubadde mu bwenzi bwabwe, newakubadde mu bubbi bwabwe.- Okubikkulirwa 9:21\nkubanga emisango gye gya mazima era gya nsonga; kubanga asalidde omusango omwenzi omukulu, eyayonoona ensi n'obwenzi bwe, era awooledde eggwanga ly'omusaayi gw'abaddu be mu mukono gw'oyo.- Okubikkulirwa 19:2


Bukedde Online - Ettaka litabudde omukungu wa UNEB n’omutuuze\nEttaka litabudde omukungu wa UNEB n’omutuuze\nOmusuubuzi w'e Busega atemuddwa mu bukambwe...\nOmugagga Bryan White acamudde abasibe ku...\nKkooti eragidde okuddamu okupima ettaka erikayaanirwa Charles Ssembatya omukungu mu kitongole kya UNEB ne Hussein Zziwa omutuuze w’e Kanyana\nOmupunta(ow'okubiri ku kkono) ng'alaga Zziwa amuddiridde ddyo ne banne ebyavudde mu kupima ettaka ate mu katono ye Ssembatya.\nEBY’ETTAKA erikaayanirwa Charles Ssembatya, omukungu mu kitongole ky’ebigezo (UNEB) ne Hussein Zziwa omutuuze w’e Kanyana mu Quarter zooni mu ggombola y’e Kawempe tebinnaggwa!\nSsembatya talabiseeko enkya ya leero mu nteekateeka ekoleddwa okussa mu nkola ekiragiro kya kkooti eky’okuddamu okulipima ekitabudde Zziwa ne b'abadde nabo ne basalawo okugenda mu maaso n’okupima oluvannyuma bagenda kubuulira kkooti ebivuddeyo.\nKino okukolebwa kyaddiridde Moses Kasasa omutabaganya mu kkooti ey'ettaka enkulu etuula ku Twed Towers okulagira Zziwa, bbulooka w'ettaka, Ssembatya ne mukyala we Annet Ssembatya baddemu okupima ettaka erikaayanirwa erisangibwa e Kanyanya mu Quarter zooni ku block 210, poloti nnamba 1640 ne block 210, poloti nnamba 1985 bafune ebipimo ebituufu olwo omusango gutandike okuwulirwa.\nZziwa ategeezezza nti ettaka erikaayanirwa eriri ku bugazi bwa desimoolo 22, lyali lya mugenzi Hajji Yusuf Mutenda kyokka bwe yafa ne lidda mu mikono gy’abaana be okuli ne Asuman Kazibwe Kabuzubwe (taata wa Zziwa) naye eyafa olwo Hadijah Nannyonga, omu ku booluganda (Ssenga wa Zziwa) kwe kuliguuza Charles Ssembatya.\nZziwa annyonyola nti, Nanyonga mu kuguza Ssembatya ettaka, yatundiramu n’omugabo gwe ne baganda be era wano we waava Ssembatya okuloopa Zziwa ne banne mu kkooti ng’abalanga okusalimbira ku ttaka lye yagula.\nAbasirikale okuva ku poliisi y’e Kanyanya, abakulembeze b’ekitundu nga bakulemeddwamu ssentebe, Paul Lubwama, Baker Matovu looya w'abawawaabirwa (ba Zziwa) okuva mu Mayanja Nakubuule and Co.Advocates be bamu ku babaddewo nga abajulizi ng’okupima ettaka kukolebwa.\nOmusango gutandika okuwulirwa nga November, 20 2017.\nOmutume Serwadda atwaliddwa mu kkooti lwa ttaka


Bukedde Online - Ababaka abaagobeddwa mu Palamenti tebamanyi kye bazzaako\nAbabaka abaagobeddwa mu Palamenti tebamanyi kye bazzaako\nABABAKA ba palamenti mukaaga abaagobeddwa kkooti etaputa konsitityusoni bakyatabuddwa kye bazzaako.\nBasalirwa ne Tumwesigye\nBya KIZITO MUSOKE ne MARGRET ZALWANGO\nAbabaka okuli; Asuman Basalirwa (Bugiri), Dr. Elioda Tumwesigye (Sheema), Hashim Sulaiman (Nebbi) Tarsis Rwaburindore Bishanga (Ibanda), Patrick Ocan (Apac) ne Peter Lokii Abrahams(Kotido) bali mu kattu.\nTebalina mukisa gusobola kujulira butereevu nga bawakanya ensala ya kkooti. Essaala yaabwe eri nti akakiiko k'ebyokulonda ne ofiisi ya ssaabawolereza wa Gavumenti bijulire olwo basobole okufuna omukisa okwewozaako.\nBasalirwa yagambye nti yabadde tannaba kusoma nsala ya kkooti mu bujjuvu ate nga n'omusango abadde tagugoberera.\nYagambye nti takkirizibwa kujulira kuba tabadde ku bavunaanibwa ku musango. Eky'obutaweebwa mukisa guwulirwa yagambye nti, basobola okukyesigamako ng'emu ku nsonga kwe basobola okusinziira okujulira.\nMunnamateeka Samuel Muyizzi omukugu mu bya Ssemateeka yagambye nti ssinga Gavumenti n'akakiiko k'ebyokulonda tebajulira, ababaka bajja kufiirwa ebifo byabwe ate nga kkooti yalagidde okulonda kuddibwemu lumu mu 2021.\nAkakiiko k'ebyokulonda kalina kusooka kuluhhamya nsalo za konsitityuwensi mu bbanga lya myezi kkumi. Eric Sabiiti, munnamateeka w'akakiiko k'ebyokulonda yakkiriza nti ensala ya kkooti baagifunye era nga bagenda kutuula bagyekeneenye.\nOluvannyuma ssentebe w'akakiiko k'ebyokulonda, omulamuzi Simon Byabakama ajja kuvaayo abuulire eggwanga we bayimiridde ku nsonga eno.\nHellen Kaweesa, ayogerera Palamenti yategeezezza nti baabadde bamaze okufuna ensala y'omusango kyokka nga tebannaba kwekkenneenya bigirimu.\nAbalamuzi abaakulembeddwa Ssaabalamuzi Alfonse Owiny Dollo, Kenneth Kakuru, Fredrick Egonda-Ntende, Cheborian Barishaki ne Christopher Madrama bakkaanyizza bonna nti ababaka baalondebwa mu bukyamu.\nBaategeezezza nti, akakiiko k'ebyokulonda tekaatuukiriza buvunaanyizibwa bwako bwe kaalemererwa okulaga ensalo za munisipaali we zirina okusalira nga bazitondawo.\nAkakiiko k'ebyokulonda kaalagiddwa okukozesa emyezi 10 kalambule bulungi ensalo za konsitityuwensi zonna ng'okulonda okuddako tekunnaba kubaawo.\nKkooti yalagidde akakiiko k'ebyokulonda okuwaayo obujulizi bwonna obukwata ku konsitityuwensi zonna mu bbanga lya mwaka gumu ng'okulonda okuddako tekunnabaawo nga bwe kirambikiddwa mu nnyingo ya 294 ne 63 (1) eya konsitityusoni y'eggwanga.\nWadde nga Palamenti erina obuyinza okusalamu ebitundu nga bw'ebeera eyagadde, kkooti yategeezezza nti akakiiko k'ebyokulonda ke kalina obuvunaanyizibwa okulaba ng'ebitundu ebitondebwawo bikiikirirwa mu Palamenti.\nKkooti yalagidde akakiiko k'ebyokulonda okusasula omuwaabi ekitundu kya ssente kw'ezo z'asaasaanyizza mu musango.\nEnsala ya kkooti eddiridde eyali omubaka wa Bufumbira East, Eddie Kwizera okuwaabira akakiiko k'ebyokulonda ne Ssaabawolereza wa Gavumenti ng'ayita mu munnamateeka Wandera Ogalo ng'ayagala ebifo by'ababaka 83 bisazibwemu ng'agamba nti byalondebwa mu bukyamu.\nOmusango yaguwaaba mu May 19, 2019. Munisipaali ezaasaziddwamu zaatondebwawo mu 2018.\nBannayuganda balaze be baagaliza obwaminisita mu 2016


Bukedde Online - OC alemedde mu ofiisi\nOC alemedde mu ofiisi\nPaasita gwe yafeze emitwalo 40 alaajana\nBannakenya batenderezza enteekateeka ya takisi...\nAB’OKU Kaleerwe batabuddwa ku ani mutuufu akulira poliisi y’omu kitundu kyabwe. Kino kiddiridde OC abaddewo okukyusibwa bakama be n’alemera mu ofiisi ng’ate batumyeyo n’omulala.\nOC Dennis Angor ne ASP Wakisadah\nPoliisi y’oku Kaleerwe emanyiddwa nga ku kabaawo olw’okuzimbibwa mu mbaawo, y’etwala omuluka gwa Makerere I, Makerere III, Mulago n’ebitundu bya Kyebando.\nDennis Angor yakyusiddwa ne bamulagira okugenda ku CPS mu Alert Squad olwo ekifo kye ne bakitumamu ASP Yakubu Wakisadah eyeeyanjudde wiiki ewedde wabula nga mu kiseera kino asiiba wabweru, talina ofiisi.\nMwe yanditudde, Angor agiremeddemu. Okukyusibwa kwa Angor kwaddiridde abatuuze okumwemulugunyako olw’enkola ye ey’emirimu.\nEnsonda ku poliisi ye Wandegeya etwala ey’oku Kaleerwe zaategeezezza nti Angor ng’amaze okufuna obubaka ku ssimu ye obumulagira okuva mu poliisi y’oku kaleerwe agende akolere ku CPS mu Alert Squad, yaddukidde ku kitebe kya poliisi ekikulu n’abaako abakulu b’ayogera nabo n’ekyaddiridde kulemera mu ofiisi.\nWasswa Mukisa, omutuuze mu Mini triangle yategeezezza nti abaserikale bangi abazze bakolera ku Kaleerwe baggyibwawo tebaagala olw’ensonga ezitali zimu.\nYagasseeko nti mu kiseera kino abakulira poliisi y’oku Kaleerwe bali babiri ng’abatuuze batabuddwa ani gwe balina okukolagana naye omutuufu.\n“Tusaba abakulira poliisi mu ggwanga batuyambe batubuulire ani atwala poliisi y’oku Kaleerwe kuba kati tetumanyi kiddako. Ensonga bagiraba ng’ennafu naye esobola okuvaako ebizibu ebirala,” Mukisa bwe yategeezezza.\nAduumira poliisi ya Kampala North, RPC Nganizi yategeezezza Bukedde ku ssimu nti kituufu Angor yakyusiddwa era eky’okulemera mu ofiisi baakitegeddeko. Yagumizza abatuuze nti kigenda kugonjoolwa mu bwangu.\nN’akakasa nti Yakubu Wakisadah y’akulira poliisi y’oku Kaleerwe era n’alabula Angor okwamuka ekifo kino mu bwangu.\nbatabuddwa ku ani mutuufu\nakulira poliisi y’omu\nKino kiddiridde OC\nbakama be n’alemera mu\nofiisi ng’ate batumyeyo\nPoliisi y’oku Kaleerwe\nemanyiddwa nga ku kabaawo\nmbaawo, y’etwala omuluka\ngwa Makerere I, Makerere\nIII, Mulago n’ebitundu bya\nDennis Angor yakyusiddwa\nokugenda ku CPS mu Alert\nSquad olwo ekifo kye ne\nbakitumamu ASP Yakubu\nwiiki ewedde wabula nga\nmu kiseera kino asiiba\nwabweru, talina ofiisi.\nMwe yanditudde, Angor\nOkukyusibwa kwa Angor\nolw’enkola ye ey’emirimu.\nEnsonda ku poliisi ye\nWandegeya etwala ey’oku\nKaleerwe zaategeezezza nti\nAngor ng’amaze okufuna\nobubaka ku ssimu\nye obumulagira okuva\nmu poliisi y’oku kaleerwe\nagende akolere ku CPS\nmu Alert Squad, yaddukidde\nku kitebe kya\npoliisi ekikulu n’abaako\nabakulu b’ayogera nabo\nWasswa Mukisa, omutuuze\nmu Mini triangle\nyategeezezza nti abaserikale\nbangi abazze bakolera\nku Kaleerwe baggyibwawo\nYagasseeko nti mu kiseera\nkino abakulira poliisi\ny’oku Kaleerwe bali babiri\nani gwe balina okukolagana\n“Tusaba abakulira poliisi\nmu ggwanga batuyambe\nbatubuulire ani atwala\nkuba kati tetumanyi kiddako.\nng’ennafu naye esobola\nokuvaako ebizibu ebirala,”\nMukisa bwe yategeezezza.\nAduumira poliisi ya\nKampala North, RPC\nNganizi yategeezezza Bukedde\nku ssimu nti kituufu\nAngor yakyusiddwa era\neky’okulemera mu ofiisi\nnti kigenda kugonjoolwa\nmu bwangu. N’akakasa\nnti Yakubu Wakisadah\ny’akulira poliisi y’oku\nKaleerwe era n’alabula Angor\nokwamuka ekifo kino\nMakerere I, Makerere III, Mulago


2 Yokaana 1 LCB - Nze omukadde mpandiikira omukyala - Bible Gateway\n1 (A)Nze omukadde mpandiikira omukyala omulonde awamu n’abaana be, be njagalira ddala mu mazima, si nze mbaagala nzekka, wabula n’abo bonna abategeera amazima. 2 (B)Amazima ago gabeera mu ffe, era gajjanga kubeera mu ffe emirembe gyonna.\n3 (C)Ekisa, n’okusaasira n’emirembe ebiva eri Katonda Kitaffe ne Yesu Kristo Omwana wa Kitaffe bijjanga kubeera naffe mu mazima ne mu kwagala.\n4 (D)Nnasanyuka nnyo, bwe nnasanga abamu ku baana bo nga batambulira mu mazima nga bwe twalagirwa Kitaffe. 5 (E)Naye nnyabo kaakano nkusaba nga siri ng’akuwa ekiragiro ekiggya, naye nkujjukiza ekiragiro ekyo Katonda kye yatuwa okuva ku lubereberye nti, “Twagalanenga.” 6 (F)Era kuno kwe kwagalana nti tugonderenga ebiragiro bya Katonda. Kubanga okuva ku lubereberye twategeezebwa nga bwe tuteekwa okutambula.\n7 (G)Mwekuume, abalimba bangi mu nsi abatakkiriza nti Yesu yayambala omubiri. Buli muntu ayogera bw’atyo mulimba era mulabe wa Kristo. 8 (H)Mwekuume, muleme okufiirwa kye twakolerera, wabula mukikuume kubanga mulifuna empeera yammwe yonna. 9 (I)Buli asukka ku ebyo Kristo by’ayigiriza n’atabinywereramu, talina Katonda; naye oyo anywerera mu kuyigiriza okwo alina Kitaffe n’Omwana. 10 (J)Omuntu yenna bw’ajja gye muli, n’atayigiriza bw’atyo, temumwanirizanga mu nnyumba yammwe, n’okulamusa temumulamusanga. 11 (K)Kubanga buli amusembeza aba yeenyigidde mu bikolwa ebyo ebibi.\n12 (L)Mbadde na bingi eby’okubawandiikira, kyokka saagala byonna kubibawandiikira buwandiikizi, wabula nsuubira okubakyalira tulyoke twogeraganye nga tulabagana amaaso n’amaaso, essanyu lyaffe liryoke lituukirire.\n13 (M)Abaana ba mwannyoko omulonde bakulamusizza.\n1: : a 3Yk 1 b Bar 16:13 c Yk 8:32\n2: : a 2Pe 1:12 b 1Yk 1:8\n3: : Bar 1:7\n4: : 3Yk 3, 4\n5: : 1Yk 2:7; 3:11\n6: : 1Yk 2:5\n7: : a 1Yk 2:22; 4:2, 3 b 1Yk 4:1 c 1Yk 2:18\n8: : 1Ko 3:8\n9: : 1Yk 2:23\n10: : Bar 16:17\n11: : 1Ti 5:22\n12: : 3Yk 13, 14\n13: : nny 1\n1 Yokaana 5\n3 Yokaana 1


'Uncle Money' bamugasse ku musango gw'obutemu n'aggalirwa\nUncle Money mu kiseera kino akuumirwa mu kaduukulu ka poliisi ya Kampalamukadde, alumirizibwa okwenyigira mu ttemu omwafi ira Siraje Tumusiime eyali omutuuze w'e Lubya mu zooni 4, mu Munisipaali y'e Lubaga.\nMukomugenzi, Mariam Nanzara agamba nti olunaku lwe yasemba okulaba bba nga August 15, 2019, baali mu ddiiro nga balaba ttivvi, omuntu n'akubira bba essimu n'afuluma ebweru.\nObudde bwe bwakya, yatandika okutuuka mu bifo eby'enjawulo omwali n'ewa muggyawe ono n'amutegeeza nti bbaabwe tannamulabako.\nYeeyongerayo ku poliisi era eno gye yasanga omu ku batuuze abaamuwa amagezi okunoonya omusajja omu omukinjaaje y'amanyi ebikwata ku bba.\nYasisinkana omuntu ono gwebaamulagirira eyategeerekeka nga Bbiira n'amutegeeza nti yalaba abantu abaakwata bba nga kuliko Uncle Money n'omusajja omukuumi ku kyalo ayitibwa Ssennyonga.\nBaamukuba era yamuwulira ng'abeegayirira okumuleka kyokka nga tebamuwuliriza.\nOmugenzi yalaba Bbiira ng'abagoberera kwe kukwata mu nsawo n'aggyamu essimu ne ssente bye yalina n'abimukwasa abimuterekere, Uncle Money ne Ssennyonga ne beeyongerayo nga bawalaawala omugenzi kyokka nga tamanyi kye bamuvunaana. Uncle Money ye mumyuka wa ssentebe w'e Kasubi mu zooni 4.\nAbatuuze abaabadde batasalikako musale baategeezezza nti ekikolwa ky'ettemu eryatuusibwa ku Tumusiime Uncle Money yakikola ali ne Ssennyonga omukuumi w'ekyalo.\nOluvannyuma Uncle Money ne Ssenyonga baalumba Bbiira ne bamuggyako ssente n'essimu omugenzi bye yali amuteresezza.\nNnamwandu agamba nti nga August 19, omuntu gw'atamanyi yamukubira essimu n'amutegeeza nti omulambo gwa bba guli mu ggwanika e Mulago, era bwe yatuukayo nga gyeguli.\nOkusinziira ku sitetimenti Uncle Money gye yawa ku poliisi, yategeeza nti yali mu nnyumba ekiro kwe kuwulira oluyoogaano ebweru n'afuluma.\nYasanga ebbiina ly'abantu likkakkanye ku Tumusiime limukuba, kyokka bwe baamulaba (Uncle Money) ne badduka.\nAgamba nti ku baakuba Tumusiime bonna talina gwe yeetegerezaako wabula yali akyanoonya eky'okukola, nga bali ne Ssennyonga, ne wavaayo mmotoka ey'ekika kya Subaru n'eyimirira era eyali agivuga ne yeeyanjula nti yali musirikale atwala poliisi y'e Najjeera .\nMunda mu mmotoka mwalimu omuntu ali ku mpingu eyali alumiriza Tumusiime nti ebintu bye yabba gwe yabiguza. Wabula omu ku basirikale ba poliisi y'e Kampalamukadde ataayagadde kwatuukiriza mannya , yategeezezza nti sitetimenti ya Uncle Money tetegeerekeka era bakyagenda mu maaso n'okubuuliriza ku ttemu lino.\nPoliisi yaguddewo fayiro y'omuango gw'obutemu ku fayiro nnamba muntu ku fayiro 1056/19.\nOmwogezi wa Poliisi mu Kampala n'emiriraano, Patrick Onyango ku ky'okulwisa Uncle Money ku Poliisi nga tatwaliddwa mu kkooti, yagambye nti omusango gw'ettemu tegupapirwa.\nPoliisi ebuuliriza bingi omuli okuzuula abaaliwo, omukwate gye yali mu biseera we byagwirawo n'ebirala nga Poliisi bw'eba erabye.


Bukedde Online - Kayihura akyusizza aboogezi ba poliisi mu ggwanga\nAbasumba ne bannaddiini baluηηamiza Paasita Bujingo ku nkozesa y'ekigambo 'Holy Ghost' mu Baibuli\nEbintu ebiremesa abantu okuzimba ne bawang...\nOMUDUUMIZI wa poliisi mu ggwanga Gen. Kale Kayihura ayongedde okukola enkyukakyuka mu poliisi bw’akyusizza aboogezi ba poliisi mu bitundu by’eggwanga eby’enjawulo.\nMu kiwandiiko ekyafulumiziddwa poliisi nga April 21, 2017 nga kiteekeddwaako omukono gw’omumyuka wa Gen. Kayihura, Okoth Ochola abasirikale 17 be baakyusiddwa wamu n’okutondawo ofiisi endala.\nEnteekateeka y’okukyusa aboogezi ba poliisi yateekebwateekebwa omugenzi Andrew Felix Kaweesi.\nACP Charles Ssebambulidde yafuuliddwa omwogezi w’ekitongole ky’ebidduka, SP Lameck Kigozi abadde omwogezi wa poliisi mu kitundu kya Sezzibwa yatwaliddwa okwogerera poliisi mu kitundu ky’e Masaka (Greater Masaka), SP Daina Nandawula yaggyiddwa e Masaka n’atwalibwa e Jinja.\nSP Samson Lubega yaggyiddwa e Jinja n’atwalibwa ku kitebe kya poliisi okukwasaganya emirimu mu kitongole ekivunaanyizibwa ku baserikale n’ebikwekweto, SP Vincent Ssekate yaggyiddwa e Luweero n’atwalibwa okukwasaganya emirimu mu poliisi y’ensi yonna mu kitongole ekinoonyereza ku misango.\nASP Paul Kangavve abadde omumyuka w’omwogezi wa poliisi mu Kampala n’emiriraano yatwaliddwa okubeera omwogezi wa poliisi mu kitundu ky’e Luweero (Savanah), ASP Sophie Kaggwa Naggayi yatwaliddwa okukwasaganya emirimu mu kitongole kya tekinologiya, ASP Mansoor Sowedi yaggyiddwa e Rwenzori n’atwalibwa okubeera omwogezi wa poliisi mu kitundu kya Elgon.\nASP Evas Ainomugisha yatwaliddwa mu kitongole ky’amafuta, ekitongole ekirwanyisa obubbi bw’ente n’embeera y’abasirikale, ASP Julius Hakiza yatwaliddwa okubeera omwogezi wa poliisi mu kitundu ky’e Mbarara ( Rwizi) ASP Collins Agaba yafuuliddwa omwogezi w’ekitongole kya poliisi ekizikiza omuliro.\nASP Ritah Nagaddya yafuuliddwa omwogezi w’ekitongole ekirwanyisa obutujju, C/ASP Hellen Butoto yafuuliddwa omwogezi wa poliisi mu kitundu kya Sezzibwa, C/ASP Samson Kasasira yaggyiddwa e Nakaseke n’atwalibwa okwogerera poliisi mu kitundu kya Albertine , C/ASP Luke Owoyesigyire yafuuliddwa omwogezi wa poliisi mu kitundu kya Greater Bushenyi.\nC/ASP Rogers Taitika yatwaliddwa okwogerera poliisi mu kitundu kya Sipi, C/ASP Mary Nankinga yaggyiddwa e Jinja n’atwalibwa ku kitebe kya poliisi nga y’avunaanyizibwa ku mutimbagano gwa poliisi okumanya ebigendako.\nObutimba bw'ensiri bukwasizza aba LC e Kamwokya


Tumaze okwetegeka okulondesa e Hoima enkya, Kakiiko ke by'okulonda - Watchdog Uganda\nTumaze okwetegeka okulondesa e Hoima enkya, Kakiiko ke by’okulonda\nAKAKIIKO ke by’okulonda kavuddeyo ne kakakasa e Ggwanga nga bwe bamaze okwetegeka okusobola okulaba nga batwala bulungi eby’okulonda ku ekifo ky’omubaka omukyala akiikirira Disitulikiti ye Hoima olunaku lwe nkya.\nOmwogezi wa kakiiko kano Jotham Taremwa agambye nti ebikozesebwa byonna bimaze okutuusibwa ku offiisi z’akakiiko ke byokulonda e Hoima, era nga kati bali mu ntekateeka yakubisindika mu bifo abatuuze gye bagenda okusuulira akalulu, ku ssaawa kkumi ez’okumakya.\nAgambye nti bagenda kufuba okulaba nga okulonda kuno tekwetabikamu mivuyo, era nga bamaze okukwatagana n’abebyokwerinda mu kitundu kino ne Kampala okusobola okulaba nga buli kimu kitambula bulungi, era nga tebagenda kukkiriza ffujjo lyonna mu kalulu kano.\nOkusinga embiranye eri wakati wa munnaNRM Harriet Businge ne munnaFDC era nga yawagirwa ekisinde kya People Power Asinansi Nyakato, era nga bano bonna bawera kuwangula.\nEnkambi zaabano bombiriri ziri mu keterekerero saako n’okulondoba mu abo abagenda okukuuma bokisi ku buli kifo awalondebwa.


Nga tugenda mu maaso n’okulaba engeri Abangereza gye baatandikamu okufuga Uganda, omuwandiisi waffe TIMOTHY NTANDA LUKABI, akunyumiza engeri Ssekabaka Mwanga II gye yakolamu endagaano y’okukuuma Buganda ate oluvannyuma n’alwanyisa Abazungu ne batuuka n’okumuwangangusa.\nKabaka Mwanga ng’atebenkedde ku Namulondo, nga 26 Ntenvu 1890 yakola ne Capt. Lugard owa Imperial British East Africa Company endagaano ng’emuwa obuyinza okukola ku by’obusuubuzi, okuddukanya emirimu gya gavumenti n’okulamula emisango. Omwaka ogwaddirira nga 27 Muwakanya 1894, Kabaka Mwanga yakkiriza Buganda okutandika okukuumibwa Bungereza.\nWabula oluvannyuma Mwanga yejjusa ng’endagaano ze yakola ne Bungereza zimufuukidde ekyambika; anti Abangereza baakwata amasanga ge yali aweerezza okutunda ne bamulagira n’okusasula omutango gwa lupiiya 3,000. Kino kyanyiiza nnyo Abaganda ne balaba ng’Abazungu be baali basabye obukuumi ate batandise okubalinnya ku mitwe.\nEkikolwa kino kyanyiiza nnyo Mwanga II eyalaba ng’obuyinza bwe bwonna butwaliddwa era n’ateekateeka okutandika okulwanyisa Abangereza. Mu bbanga ttono yali akungaanyizza emmundu ezaali zisoba mu 2,000.\nAb’olugambo baayanguwa okubuulira Abangereza ku nteekateeka za Mwanga kyokka ne basooka okuzitwala ng’ezoolusaago. Kyokka oluvannyuma gavana eyaliwo mu kiseera ekyo yayita Mwanga agende e Ntebbe babeeko bye bateesa.\nMwanga yakimanya nti luno lwali lukwe lwa kumukwata era n’agaana okugenda e Ntebbe. Mu kiro ekyakeesa 6 Kasambula, Mwanga lwe yalangirira olutalo, waaliwo okutulisa amasasi mu lubiri e Mengo agaali galangirira olutalo era enkeera n’akwata amaato ge; Mbaliga ne Wasswa n’asaabala ne yeesogga Buddu.\nEno gye yali ateeseteese amagye ge era ne gatandika okulumba kyokka oluvannyuma nga 20 Kasambula n’awangulwa n’addukira mu Germany East Africa, kati eyitibwa Tanzania ne yeekukuma eyo. Oluvannyuma yakwatibwa n’aggalirwa e Bukoba era ng’ali eyo, Abangereza baamusalira omusango era ne balagira awangangusibwe nga 9 Muwakanya 1897.\nMu ngeri ey’ekyewuunyo, Mwanga yatoloka n’akomawo mu Buganda mu ssaza lye ery’e Buddu n’asinziira ku lusozi Kabuwoko, emmundu ne zivuga kyokka omuzinga gwe yali aggye e Tanzania ne gwesiba, ekyatuusa eggye lye okuwangulwa nga 15 Gatonnya 1898.\nYeegatta n’Omukama Kabalega owa Bunyoro ne baddukira mu bitundu by’e Lango era eyo gye yakwatirwa mu Kafuumuulampawu wa 1899 n’awangangusibwa mu bizinga by’e Seychelles. Mwanga yakisa omukono mu 1903 nga wa myaka 35 n’oluvannyuma enjole ye n’ekomezebwawo n’eziikibwa mu masiro e Kasubi mu 1910.\n191 0 Tewali Birowoozo Ku Mutwe Guno !! Ekirowoozo Kyo ! Omutwe


Bukedde Online - Engeri Museveni gye yawa Gen. Kale Kayihura amaanyi\nOMUKUGU mu kunoonyereza ku byafaayo n’ebyobufuzi alaze Pulezidenti Museveni gy’avudde ne Gen. Kale Kayihura. Emboozi eno yasoose kufulumira mu Sunday Vision.\nMuseveni ne Kayihura\nAMAANYI, ettutumu n’obuganzi Gen. Edward Kale Kayihura by’abadde nabyo bangi balowooza nti abifunye mu myaka 13 gy’amaze ng’aduumira Poliisi!\nEkyo si kituufu, Kayihura obuganzi bwe eri Museveni bw’aviira ddala mu nsiko mu lutalo lw’ekiyeekera. Yali musajja muwulize, mugezi ekyenjawulo ate omumalirivu. Nga yaakeegatta ku lutalo, Kayihura yasooka kuganja lwa nsonga bbiri.\nEsooka yali ya kitaawe John Kale eyalwana ennyo Uganda okufuna obwetwaze kyokka eby’embi n’afa ng’ekirooto kye tekinnatuukirira.\nYafiira mu kabenje k’ennyonyi nga August, 17 1960.\nYali ne basaabaze banne 33 mu nnyonyi y’ekika kya Illyushin 11- 18ccp 75705, eyali eva e Misiri ng’edda e Russia bwe yagwa mu kibira n’esaanawo.\nYagwa mu bitundu by’e Tarasovisch, Kiev mu Ukraine n’ekwata omuliro.\nObumalirivu bwa taata wa Kayihira bwakwata nnyo ku Museveni ng’alina essuubi nti ne mutabani we (Kayihura) ajja kuba atyo.\nEnsonga eyookubiri yali ya Kayihura butafuuwa segereeti n’okugaaya enjaga! Emize egyo Museveni yali tagyagalira ddala.\nYatuuzanga enkiiko z’abayeekera be n’abalabula obuteesembereza njaga na ssegereeti.\nYadde Museveni yali takolagana na banywi ba njaga, bangi ku bayeekera baali bagikozesa era lumu yalabula okufiira ku muntu gw’anaasanga ng’agikozesa era abamu ku baali bagikozesa ne bafuguma! Ku bano kwaliko Herbert Itongwa, Drago Nyanzi n’abalala.\nMu misoni ezimu Museveni ze yamutumako kata emu agigulemu obulamu bwe yajja mu Kampala okubaako obubaka bw’akima ku munnabyabufuzi omu.\nBwe yamaliriza kwe kugulayo ekyennyanja era aba akifumba basajja ba Obote ne bakitegeera.\nBaakuba ebikompola we yali afumbira n’asimattuka n’ebinuubule ku mikono by’akyalina n’okutuusa kati oluvannyuuma lw’ekisosonkole ky’essasi okumukuba. Yadduka ekiwummulo mu nsiko n’abiyitiramu mukamawe naye n’amukulisa!\nAMUWA AMAANYI MU POLIISI\nNg’abayeekera bamaze okuwamba mu 1986, Museveni yatuma Kayihura mu bifo ebyenjawulo okutuusa lwe yamuwa okukulira Poliisi mu October wa 2005.\nYaddira Gen. Katumba Wamala mu bigere. Obukozi bwe yalina mu magye yagenda nabwo mu Poliisi ng’azuukuka ssaawa 12:30 nga bukya ate ne yeebaka mukaaga ez’ekiro.\nMu ofiisi ng’asooka kusisinkana Amos Ngabirano eyali avunaanyizibwa ku by’empuliziganya mu Poliisi.\nBwe zaaweranga ssaawa bbiri ez’ekiro, Kayihura ng’atandika okukubira abantu abaali bamubegera ebigenda mu maaso mu ggwanga okubasisinkana. Yabasisinkananga kiro ng’akozesa essimu ya layini ya Africell.\nMu bano mwalingamu ne bannabyabufuzi abali ku ludda oluvuganya Gavumenti.\nBuli kye yasabanga okuva ewa Pulezidenti nga kimuweebwa era yatandikira ku nnyonyi.\nMuseveni yalagira eyali akulira amagye ebiseera ebyo Gen. Aronda Nyakayirima okumuwa ennyonyi ya Namukanga erimu ekiba ekya bbululu emwanguyize emirimu. Poliisi bwe yagula ennyonyi zaayo eno n’agizzaayo mu magye.\nEkiseera kyatuuka nga kifuuse kya lwatu nti Kayihura ewa Museveni takonkona olwo n’atandika naye okulagako abalala amaanyi g’alina.\nESSIMU EYAKANGA SSAABABALIRIZI WA GAVUMENTI\nLumu yaliko ssente ze yeetaaga kwe kuyita omuwandiisi omukulu ow’ekitongole kya Poliisi, Rogers Muhiirwa n’amubuuza lwaki tewali ssente.\nOno yamwanukula nti ensimbi ezaali zisuubirwa zaali zikwatiddwa nga Ssaababalirizi w’ebitabo bya gavumenti John Muwanga akyayagala poliisi esooke erage bwe yakozesa ezaasooka.\nKayihura yakwatirawo mangu essimu ey’oku mmeeza n’akubira Muwanga n’amugamba nti ensimbi azeetaaga awatali kulwa kwonna n’aggyako essimu. Mu ddakiika 30 ensimbi zaali zimaze okutuuka ku Poliisi.\nAMEGGA ARONDA NE TINYEFUZA (SEJJUSA)\nAmaanyi ge yalina, Kayihura yamanyirawo nti aliko bangi abatandise okumupangira okubaako kye bakolawo okutema ebiwaawaatiro bye!\nEra ekisanja kye ekyasooka bwe kyaggwaako mu October 2011, yamala ebbanga nga yeeraliikirira.\nYali afunye olugambo nti Gen. Aronda ne Sejjusa baali bapanga kugamba Pulezidenti alonde Brig. Silver Kayemba okudda mu kifo kya Kayihura.\nAte yali akyeralikirira ebyo ne wabaawo amuleetera olugambo olulala nti kati Museveni ategeka kuleeta Gen. David Muhoozi (kati akulira amagye) okudda mu kifo kye. Era lumu yali ku mukolo gwa gavumenti ogumu Muhoozi n’atuuka era aba amuyitako n’akuba abayambi be akaama nti … “Kale ensi eno nzibu, okimanyi nti oyo ayagala mulimu gwange!” bwe yakimala n’akontola n’atakula mu kiwalaata kye!\nEkirungi, mu 2011, Museveni yazza endagaano ya Kayihura obuggya era olwamala n’asalawo okulaga Aronda ani asinga amaanyi.\nYasooka n’azuula olunaku lwennyini Aronda lwe yali ategeseeko olukiiko lw’ebyokwerinda e Bundibugyo.\n(Aronda ye yali minisita w’ensonga z’omunda nga ye bboosi wa Kayihura). Kayihura luno lwe yalondera ddala naye n’ategeka omukolo gw’ebyokwerinda e Kasese nga kuno yayiyitirako ba ‘Crime Preventers’.\nMu kwongera okulaga Aronda amaanyi, Kayihura yagendera mu nnyonyi ate Aronda yavuga mmotoka! Amaanyi ga Kayihura tegaakoma ku banne mu NRM wabula n’abali ku ludda oluvuganya.\nEra bannabyabufuzi bangi abaali baagala okulaba Museveni mu nkukutu nga bayitira wa Kayihura ku ttendekero e Kabalye erisangibwa e Masindi.\nOno gye yakoleranga entegeka ez’okubasisinkanya Pulezidenti mu maka ga Museveni e Kisozi n’e Rwakitura.\nYali abawadde amagezi nga balina kwambala nga Basiraamu nga beezingiridde ku mitwe okwebuzaabuza.\nMUSEVENI OKUGOBA MBABAZI YASOOKA KUBUULIRA KAYIHURA\nGen. Kale Kayihura y’omu ku baasooka okumanya nti Amama Mbabazi agenda kugobwa.\nLumu Museveni yali ava okuziika bisigala by’eyali minisita Erinayo Oryema eyattibwa Amin nga September 18, 2014 mu disitulikiti y’e Nwoya, yayita Kayihura mu mmotoka ye n’amugamba basisinkane e Nakasero enkeera.\nEno yasangawo eyali minisita w’ebyobulamu Dr. Ruhakana Rugunda era olwamulaba Kayihura n’agambirawo banne nti kati Rugunda y’addako okufuuka Katikkiro wa Uganda. ebya Mbabazi bikomye.\nEra waayita akaseera katono Museveni n’agoba Mbabazi n’amusikiza Rugunda.\nPulezidenti yasinziira New York mu Amerika n’akubira Kayihura essimu n’amulagira anyweze ebyokwerinda ssinga Mbabazi asalawo okukola effujjo olw’okumugoba.\nAmangu ago Kayihura yatuuza olukiiko olw’amangu e Naggulu nga lwalimu Brig. Leopold Kyanda, Lt. Gen. Charles Angina ne Erias Kasirabo eyali akulira abakuumi b’abakulu (VVIP).\nOlukiiko okuggwa ng’abakuumi ba Mbabazi e Kololo bamuggyiddwaako era nga waliwo n’abajaasi 120 okuva mu bbaalakisi y’e Makindye eya Miritale ne bayiibwa.\nANYUMIRWA NNYO OLUYIMBA LWA JUDITH BABIRYE\nKale Kayihura buli lwe yamalirizanga misoni neggwa bulungi, yasookeranga ku Serena Hotel oba ekifo ky’emmere y’Abachina ekya Nanjing n’awummulamu.\nBwe yavanga eno ng’asibira mu maka ge e Muyenga n’alagira abayambi be okumussizaako akayimba ka Judith Babirye aka ‘NDI SURVIVOR SIMALA GAGENDA’ n’azina amazina okugamala mu kiwato nga bw’awanika ebikonde waggulu n’okuluma omumwa gwa wansi okulaga essanyu.


Bukedde Online - Mundeke nze mbadde nkung’aanya kasasiro wange\nMundeke nze mbadde nkung’aanya kasasiro wange\nHajji Ashraf Simwogerere asula wagonda\nEno mmotoka amasannyalaze gaagiyiseemu?\nKABWA kabbi kagumya mugongo! Ono ggaayi obwedda atambula n’ekikutiya nga yeefudde ayoola kasasiro kyokka ng’asituliramu emmaali y’abasuubuzi. Waliwo eyamulabye ng’apakiriramu ebintu bye n’amukuba jjeeke.\nYamunyize ebitooliro n’awoloma. Bwe baamutuuzizza ku mudaala ne bamuyisaamu empi n’ebikonde n’amanya nti awedde n’atema omulanga nga bw’alaajana bamusonyiwe ng’awoza nti obwedda byateeka mu kkutiya kasasiro.\nBaamukwatidde ku kizimbe kya Skylite okumpi n’omulyango oguyingira mu Kikuubo.\nBwe baamubuuzizza gyakolera n’abategeeza nti agula ‘damegi’ kyokka baagenze okukebera mu nsawo nga byonna ebirimu tebiriiko damegi. Oluvannyuma baamutadde n’abula.


Eyeewambye n'asaba obukadde 3 Police emuyodde - Radio Simba, The Best Luganda Station in the World !\nEyeewambye n’asaba obukadde 3 Police emuyodde\nEbikolwa by’okwewamba efuukidde ddala ensonga mu bitongole by’ebyokwerinda nga wetwogerera, kumpi ebitongole by’ebyokwerinda okwetooloola eggwanga bifuna emawulire gano nga waliwo omuntu atakubikako kimunye.\nWetwogerera nga ekyakasembayo okubaawo kiri Mbarara nga Police eriko omukazi gw’erina mu mikono gyayo agambibwa okwewamba nga ono ye Mellon Nabaasa ow’emyaka omutuuze ku kyalo Katete ekisagibwa mu Divizoni y’e Nyamitanga mu Munisipaali y’e Mbarara.\nNabaasa yeewamba nga 06 Omwezi guno nga ayagala obukadde busatu n’ekitundu okuva mu b’oluganda lwe era ng’abadde akozesa munne Komuhangi okusaba ssente zino era ng’alaga nti abaamuwamba nebamutwala e Lyantonde era abantu be nebaweereza ensimbi zino ku nnamba ya Nabaasa ( Omuwambe).\nAbantu 98 ku 100 bamaze okwewandiisa okufuna Ddensite – NILA\nWabula ab’oluganda lwa Nabaasa ensonga eno baagiyingizaamu Police era nebalondoola ennamba ye ( Tracking), okukizuula nga ali Isingiro gyeyekukumye ( gyeyeewambira) era nebamuyoola, kati emikono gyazze dda gyegitawemera ntungo ne munne nga bali ku Mbarara Central Police Station.\nPrevious Eyalumba Omulabirizi Luwalira azziddwayo ku alimanda\nNext Ssaabawaabi wa Gavumenti alagidde Police eyongere obujulizi obuluma Bakaleke


Bukedde Online - Eddwaaliro lya Nyange Medical liggaddwa\nOmuyimbi Akon alambudde ffaamu ya Museveni e Kisozi\nEddwaaliro lya Nyange Medical liggaddwa\nSsemujju akyakalambidde ku bya Katuntu oku...\nEDDWAALIRO lya Nyange Medical Centre liggaddwa nga poliisi enoonyereza ku musawo gwe balumiriza okusobya ku muwala mu kasenge k’abalwadde.\nEggulo poliisi yazzeeyo ku ddwaaliro lino okwongera okwaza n'okukuhhaanya obujulizi. Eddwaaliro lino liri Kazo mu Central Zooni B mu Wakiso.\nKu Mmande, tiimu y'abaserikale abakola ku kunoonyereza ku misango ku poliisi y'e Nabweru nga bali ne maama w'omwana (amannya galekeddwa) baagenze ne bakuba eddwaaliro ebifaananyi n'okukola okubuuliriza okuva mu bakulembeze n'abatuuze b'ekitundu kino, oluvannyuma eddwaaliro ne liggalwa okwewala okutaataaganya okunoonyereza.\nOluvannyuma bazzeeyo ku poliisi ne bagatta bye baazudde ku fayiro y'omusango gw'okusobya ku muwala ow'emyaka 17.\nOmusawo w'eddwaaliro eryo Julius Twesigomwe 29, gwe balumiriza okusobya ku muwala eyabadde agalamiziddwa mu kasenge k'abalwadde oluvannyuma lw'okulumbibwa obulwadde bwa asima (nga tassa bulungi).\nDeus Maniragaba akulira bambega ba poliisi abanoonyereza ku buzzi bw'emisango ku poliisi y'e Nabweru, Twesigomwe gy'akuumirwa, yagambye nti okunoonyereza okusooka ku musango ogumuvunaanibwa kwawedde era ekiseera kyonna atwalibwa mu kkooti e Nabweru.\nYayongeddeko nti waliwo n'omusaayi ogwamuggyiddwaako ne gutwalibwa e Nagguru mu kkeberero lya Gavumenti kyokka n'agamba nti gwo gwakutwala ekiseera ekiwerako kyokka kino tekigenda kulemesa kkooti kugenda mu maaso.\nYe Nanyanzi maama w'omwana yakukkulumidde nnannyini ddwaaliro okumulekerera mu kiseera kino kuba talabikako kyokka nga waliwo ebyetaagisa ssente tazirina.\nOmwana wange eddagala lye yaweereddwa okuziyiza okufuna akawuka akaleeta siriimu n'olubuto lya maanyi, abeera yeetaga okulya n'okunywa ennyo asobole okufuna amaanyi naye sirina busobozi.\nNsaba minisita w'abaana Florence Nakiwala Kiyingi, ebitongole n'abantu sekinoomu okunziruukirira n'obuyambi obwenjawulo mu musango guno kuba omwana embeera gy'alimu yeeraliikiriza.\nDr. James Ssemyalo, nnannyini ddwaaliro yagambye nti akolagana bulungi ne poliisi mu kunoonyereza era ye yalagidde n'omusawo we akwatibwe bamunoonyerezeeko.\nDr. Katumba Ssentongo Gubala akulira akakiiko akalondoola enneeyisa y'abasawo (Medical Council) yasabye abalwadde n'abakulembeze mu bitundu okubaloopera abasawo abeeyisa obubi mu "kiriniki" n'amalwaliro amanene bakangavvulwe okwewala obusiiwuufu bw'empisa obutuusa n'abasawo okusobya ku balwadde baabwe.\nNyange Medical Centre\nKazo mu Central Zooni B\nNnina ensundo mu bitundu by'ekyama


Ekitongole Kya KCCA Kivuddeyo N'ebiragiro Ku Takisi - Radio Simba - Ennene\nEkitongole kya KCCA kivuddeyo n’ebiragiro ku Takisi\nKampala Capital City Authority – KCCA evuddeyo n’ebiragiro ebirina okugobererwa naddala entambula eyolukale ebigenda okugobererwa nga ezeemu.\n1. Bannanyini motoka bakubirizibwa okuwa abakozi baabwe ebintu ebibayamba okwewera okukwatibwa ekirwadde kya #COVID-19 ebimala, okukebera ebbugumu ly’omubiri wamu n’ebintu ebirala ebikozesebwa okulondoola obubonero bw’ekirwadde kino.\n2. Emotoka zino zakutwala ekitundu ky’abantu bezirina okuttika nga bassa mu nkola ekiragiro kya Pulezidenti Yoweri Kaguta Museveni.\n3. Abayita Takisi tebagenda kukirizibwa ki siteegi oba mu Ppaaka. Abasaabaze bakusimba enyiriri mu bifo ebirabikiddwa obulungi ku siteegi era Takisi zakuyimirira mu bifo ebyo byokka ebirambikiddwa mita 2 okuva ku ndala.\n4. Buli motoka yabasaabaze erina okubeera n’ebintu ebikozesebwa abasaabaze okunaaba engalo, era buli musaabaze ateekwa okwambala mask. Teri musaabaze atalina mask akirizibwa kubeera mu motoka era nga Takisi yonna enasangibwa n’omusaabaze atalina mask yakugibwako layisinsi ya PSV.


Bukedde Online - Abalokole batadde Gavt. ku nninga ku kugatta abagole\nBayisizza bajeti ya bukadde 200 okuziika m...\nAdded 17th February 2020\nABASUMBA b’abalokole batadde gavumenti ku nninga okubawa layisinsi ezibakkiriza okugatta abagole wabweru w’ekkanisa.\nOmutume Dr. Joseph Serwadda\nOmutume Dr. Joseph Serwadda akulira abalokole mu ggwanga yategeezezza nti layisinsi ezaabaweebwa zibakugira okugattira abagole wabweru w'ekkanisa so nga nabo bandyagadde okwegazaanya ng'eddiini endala nga basobola okugattira abagole mu bifo nga ku bbiici, wooteeri n'awalala.\nYategeezezza mu kusaba ku Ssande ku kkanisa ya Victory Christian Centre mu Ndeeba nti baagala layisinsi ziggyibwe ku bizimbe ‘ekkanisa' ziweebwe omusumba kinnoomu ng'omusumba oyo asobola okugattira abagole wonna w'aba ayagadde awatali kimukugira kasita aba nga yaweebwa layisinsi emukkiriza okugatta.\nDr. Serwadda era agamba nti bo nga ab'enzikiriza ya Kristo beetaaga n'etteeka erya Christian Marriage Bill liyambeko mu kuluhhamya obufumbo bwabwe era liwe n'ebbeetu abagoberezi okukubanga ebirayiro ng'enzikiriza yaabwe bw'egamba.\nAtiisizza nti bbo ng'abalokole tebajja kukombya ku munnabyabufuzi yenna kalulu kaabwe mu kulonda okujja singa okusaba\nAmasomero gasaze ku bubonero bwa S1\nAmasomero gassizza obubonero bwâ€™aba S5\nObubonero bwa S1 bulinnye


Bukedde Online - KCCA emenye akatale k’e Wandegeya\nKCCA emenye akatale k’e Wandegeya\nFamire efiiridde mu kabenje mu Mabira\nAkabenje kasaanyizzaawo famire ya bantu...\nABASUUBUZI b’e Wandegeya basigadde mu bbanga KCCA bw’ezinze n’emenya akatale kaabwe mu ntegeka y’okubazimbira akapya era bangi ku babadde bakakoleramu basengukidde mu kibangirizi ekitunudde ku nkulungo y’e Mulago.\nBangi ku basuubuzi abasangiddwa nga bategula ebintu ebibadde bisigaddemu baagambye nti wadde tebaweereddwa budde bumala naye bakisanyukidde kubanga akatale kabadde kakaddiye nnyo.\n“Ffenna tusenguse ne tugenda mu maaso g’enkulungo y’eddwaaliro ly’e Mulago era tusaba Gavumenti eyanguye tusobole okuddawo,” ssentebe w’abasuubuzi, Mawejje Muteesaasira bwe yagambye.\nAkatale konna ng’ogasseeko n’ekifo awabadde wookerwa enkoko ekya Bermuda byaweddewo. Ttulakita ne bakanyama abaapangisiddwa okuyamba ku baserikale ba KCCA be baamenye akatale ne Bermuda awatali kusanga buzibu wadde abamu baabadde balowooza nti abasuubuzi bagenda kwegugunga.\nMawejje yagambye nti Gavumenti erudde ng’ebasuubiza okubazimbira akatale ak’omulembe ka buwumbi 21 era tebasobola kugisimbira kkuuli.\nAkulira entegeka y’okuzimba obutale mu KCCA, Margaret Ssemwanga Azuba yagambye nti okuzimba kugenda kutwala emyaka ebiri.\n‘Tubadde tukolera wakyafu’\nOmusuubuzi Florence Kitakule: KCCA yatuwa obudde obumala okwamuka akatale era ffe okumenya kwasanze twasenguse dda ne tugenda e Mulago ku nkulungo nga bwe tulinda Gavumenti etuzimbire akapya.\nMargaret Ssanyu: Entegeka y’okutusengula yabadde nnungi era nneebaza abadde ssentebe waffe Mw. Gitta okutufunira ekifo e Mulago we twasengukidde.\nOmusuubuzi Charles Kasajja: Ssirina kye nneemulugunya kyonna kubanga twategeezebwa mu budde okuggyako nsaba Gavumenti eyanguye okuzimba.\nJoseph Mulahi; abadde akolera mu kifo ky’e Mulago, abasuubuzi gye baasengulidde: Abasuubuzi ababadde mu katale k’e Wandegeya babamaliddewo ekifo.\nEseza Namuleme: Gavumenti yatuwa obudde obumala okusenguka era tuli basanyufu okuvaayo etuzimbire akatale akapya okusinga akakadde akabadde ganyegenya.\nSsentebe w’abasuubuzi, Mawejje Muteesaasira: Abasuubuzi twabawa obudde obumala okusenguka era eyeemulugunya aba alimba. Tubadde tukolera mu kifo ekikyafu ate ng’akatale kakadde nnyo era tuli basanyufu.\nAgenze mu kabuyonjo okweyamba n'afiirayo


Bukedde Online - Omu ku bannamwandu ba Ssebaana Kizito aziikiddwa\nEbbaluwa ya ssenga: Omukozi oyagala waaki nga mukyasula mu kazigo?...\nMaama w’abaana ayagala kundekawo\nOmusuubuzi atutte ekiwandiiko mu kakiiko kakangavvule Paasita...\nOkwewala okutabika okukungubaga mu maka ga Ssebaana Kizito, olumbe lwa nnamwandu eyafiridde ebweru lukyayimiriziddwa okukumibwa basooke bamalirize okuziika nnamwandu Eseza Nantongo Kizito. Bannamwandu ba Ssebaana Kizito bombi baafudde ku lunaku lumu.\nRuth Nassuuna Kizito ne muto we Moses Nkata nga boogerako eri abakungubazi mu kusabira omwoyo gwa nnyaabwe Eseza Kizito ku Lwokuna\nABAANA B’OMUGENZI John Ssebaana Kizito beeyawuddemu abamu ne basigala ku nnamwandu eyafiiridde e Bungereza ate abalala ne bagenda ku mugenzi Eseza Nantongo agenda okusooka okuziikibwa.\nOmuwala omukulu Ruth Kizito azaalibwa Eseza Nantongo yatuukidde mu maziga olwa nnyina okufa kyokka banne babiri bwe babadde babeera okuli Joyce Kizito ne Christine Kizito baasigadde Bungereza ku mulambo gwa nnyaabwe, Christine Ssebaana ogusuubirwa okutuuka oluvannyuma lwa wiiki ssatu.\nOkwewala okutabika okukungubaga mu maka ga Ssebaana Kizito, olumbe lwa nnamwandu Christine Ssebaana Kizito eyafiiridde ebweru lukyayimiriziddwa okukumibwa basooke bamalirize okuziika nnamwandu Eseza Nantongo Kizito. Bannamwandu ba Ssebaana Kizito bombi baafudde ku lunaku lumu.\nNantongo ye yasooka okuzaala mu Ssebaana omwana omukulu Ruth Kizito era ye yaziikiddwa eggulo e Kalamba Singo. Wabula abaana abalala basuubirwa okutuuka mu wiiki ssatu. Omusika wa John Ssebaana Kizito ayitibwa Joseph Kizito naye tannaba kutuuka kubanga okufa kumusanze yaakaddayo ng’amalirizza oluwummula mu Uganda kyokka akomawo.\nMu kusabira omugenzi Eseza Nantongo okwabadde mu kkanisa ya St. Peters e Kibiri ku Lwokuna nga kwakulembeddwa omusumba eyawummula, Rev. Stephen Musoke Malagala, yagambye nti Nantongo yafudde alokose era agenze bulungi.\n“Yawonye ensi etaliimu miggo, okutulugunyizibwa wadde omukka ogubalagala,” Rev. Magala bwe yagambye.\nAte Ruth Kizito yagambye nti maama we ku myaka 79 abadde mukyala mugumu nnyo era obulwadde bwa kkansa obwamusse asobodde okubulwanyisa okutuuka ku ddaala eryo.\nEkyewuunyisa maama w’omugenzi Eseza Nantongo akyaliwo nga wa myaka 98 kyokka akyalaba.\nOmugenzi Ssebaana Kizito,\nnnamwandu christine Kizito,\nnnamwandu Eseza Kizito,\nOmusika Joseph Kizito\nEbbaluwa ya ssenga: Omukozi oyagala...\nNAMUKASA, wazaala naye ennyumba yafuuka ekizibu! Eno amabeere gatonnya, obubi bw‛omwana, omusulo wenna tofaananika....\nMaama w’abaana ayagala kundekawo...\nTULINA abaana bataano era omwana waffe asembayo alina emyaka ebiri. Mukyala wange yansanga n’omukazi naye nakola...\nOmusuubuzi atutte ekiwandiiko mu...\nMuwala waffe tomugaana kuzaala...\nNAWULIZZA ku muwala waffe naye nasobeddwa bwe yaηηambye nti toyagala kuzaala kubanga wazaala dda abaana babiri....


Bukedde Online - Poliisi eyingidde mu by'abaana abaanywedde obutwa ne bafa\nAbamu ku baana abaafudde.\nPOLIISI mu disitulikiti y'e Rakai eyingidde mu kunoonyereza ku kituufu ekyaviiriddeko abaana aba famire emu, abataano okunywa eddagala erifuuyira omuddo ne bafa nga batuusiddwa mu ddwaaliro e Kitovu.\nYadde bano baafiiridde mu ddwaaliro era lipoota nneeraga nti baafudde butwa obw'eddagala ery'ekika kya Parakwaati kyokka poliisi e Rakai yasoose kulemesa baaluganda okugenda mu maaso n'okuziika ng'egamba nti erina kusooka kussaawo okunoonyereza nayo ezuule ekituufu.\nOmuduumizi wa poliisi y'e Rakai, Shifa Kiribwa yategeezezza nti mu kunoonyereza kuno tewali muntu n'omu y'akwatiddwa ku byekuusa ku kufa kw'abaana bano kyokka bakyagenda mu maaso n'okukola ogwabwe.\nEntiisa eno yabadde ku kyalo Kiweeka mu ggombolola y'e Lwamaggwa e Kooki mu disitulikiti y'e Rakai nga bonna abaafudde baabadde bazzukulu ba Mzee Edward Ssemwezi. Bano baali bazze kulya Paasika ewa jjaja waabwe.\nAbaana abaafudde kuliko: Swabula Nansamba 1.5, Jovan Kukkiriza 5, Eriajah Jjingo 4, Shivan Mirembe 8 ne Alpha Kamoga 11.\nBaaziikiddwa ku biggya eby'enjawulo ng'abasatu baziikiddwa ewa Jjajaabwe azaala kitaabwe Mzee James Mulengera ku kyalo e Lwamaggwa ate ababiri baziikiddwa mu maka we bazaala Jjajaabwe Mzee Edward Ssemwezi e Kirangira.\nBp. Luwalira mwenyamivu olw'obusungu mu bantu\nBalaze omusika wa Watongola mu byobufuzi\nNsereko ayongedde DP ebbugumu\nAba Bukoto South balonda leero\nBabirye ne Nabakooba ne beewandiisizza mu NRM


Bukedde Online - Bakubye aba bodaboda 3 omulundi gumu\nEbyabadde mu kuziika omuyimbi Ziggy Wine e Mitooma\nLeero mu mboozi y'omukenkufu tukuleetedde ...\nPookino Mayiga ng’ayogera mu kukungubagira omugenzi Ssemanda eyattiddwa ne batwala pikipiki ye.\nABATEMULA aba bodaboda bongedde okusattiza abantu bwe balumbye ab'e Masaka ne bakuba abavuzi ba bodaboda bana ennyondo ku mitwe mu lunaku lumu ne battako basatu ate omu apooceza mu ddwaaliro Ekkulu e Masaka n'ebiwundu era nga bonna pikipiki zaabwe zaatwaliddwa.\nMu kiro ekyakeesezza eggulo ku Lwokusatu, omuvuzi wa bodaboda Twayiru Iganiro 34, abadde akolera ku siteegi y'e Kyawaggoonya e Lwengo baamusse oluvanyuma lw'okukubwa ennyondo ku mutwe.\nKigambibwa nti ono abaamusse baasoose kumukubira ssimu okuva awakaawe ku kyalo Kaalubanda mu ggombolola y'e Lwengo Rural ne bamuyita abatwaleko mu kifo ekitamanyiddwa ku ssaawa 11:00 nga busaasaana era ne bamutta ne btwala pikipiki ye ekika kya Bajaaj Boxer nnamba UEY 741C.\nPoliisi y'e Mbiriizi omulambo yaguggyeeyo n'egutwalibwa mu ggwanika e Lwengo ng'okunoonyereza bwe kugenda mu maaso. Abalala abattiddwa kuliko; Dan Ssemanda 23, abadde avugira ku siteegi ya Parkyard mu kibuga Kaliisizo ng'ono abaamusse baamupangisizza ssaawa nga 2:00 ez'ekiro ku Lwomukaaga ng'ono banne n'abooluganda babadde tebaddangamu kumuwuliza okutuusa omwana w'essomero eyabadde alinnye omuti gwa ffene ku kyalo Nninzi mu Kaliisizo Town Council bwe yalabye omulambo gwe wansi wa ffene okumpi n'ekibira kya kalittunsi ekiri okumpi ddala ne Klezia y'ekisomesa ky'e Nninzi ku Lwokubiri n'akuba enduulu eyasombodde abantu ne bamutegeera.\nSsemanda pikipiki gye yabadde avuga Bajaj Boxer nnamba UER 512F yatwaliddwa era abaamusse baalese bamusibye emiguwa ng'emikono bagisibidde mabega ng'emikono bagigasse n'omutwe era ng'omulambo gwe gwasangiddwaako ebiwuundu eby'amanyi ku mutwe kwe baamukubanga ennyondo nga tebannamutta.\nSsemanda yalese omukazi Edrine Nakyanzi gw'abadde yaakawasa emyezi ena gyokka ng'ono kigambibwa nti era yamulese n'olubuto olubadde lukyali oluto nga bakira akaaba alaajana nga bw'amulese n'olubuto nga tamanyi kiddako.\nOmulala eyattiddwa ye Paul Katoogo 28, ng'ono abadde avugira bodaboda ku siteegi y'e Beeteleemu mu kibuga Kyotera. Kigambibwa nti ono eyamusse yamupangisizza ku siteegi eno okumutwala ku ssomero lya Kyotera St. James ku ssaawa 3:00 ez'ekiro kyokka nga yadde wano emisana bamutwalirawo 2,000/- naye olw'okuba bwabadde kiro n'amusaba ssente 15,000/- omusaabaze kye yakkirizza wabula bwe baatuuse ku kasaka n'amwefuulira n'amukuba ennyondo n'amutta.\nOno pikipki ye Bajaj Boxer nnamba UEV 351C yakuuliise nayo, era ng'okusinziira ku banne okuli Rogers Kiiki, baategeezezza Bukedde nti omulambo gwa munnaabwe baagulabye ku makya era poliisi y'e Kyotera ye yaguggyeewo n'entandika n'okukola okunoonyereza. Katoogo yaziikkiddwa ku kyalo Kasambya - Beteleemu mu disitulikiti y'e Kyotera wakati mu bakungubazi okuwanjagira Gavumenti ku ttemu erisusse n'okusaba abantu abatuma ababbi bano okubba pikipiki olwo bbo ne bazigula bakwatibweko n'omukono ogw'amaanyi.\nOmulala eyakubiddwa ennyondo ye Godfrey Lukwago 27, ng'ono avugira mu kibuga Masaka era apooceza mu ddwaaliro Ekkulu e Masaka oluvannyuma lw'okupangisibwa omusaabaze amutwaleko ku Lutikko e Kako ku ssaawa 1:00 ey'oku makya kyokka baabadde baakaweta ku ligenda e Kako n'amwefuulira n'amusala ekyambe ku bulago n'agwa wansi olwo n'abagulawo mangu pikipiki Bajaj Boxer nnamba UET 639R n'abulawo nayo.\nOno abadduukirize baamuyoddeyodde mangu ne bamutwala mu ddwaaliro e Masaka gy'ali mu kujjanjabibwa era ne bategeeza ku poliisi eyataandise okukola omuyiggo n'okutegeeza ku poliisi endala mu ggwanga ku bunyazi buno.\nPOOKINO ALABUDDE KU NKUZA Y'ABAANA\nPookino Vincent Ssebbowa Mayiga yasiinzidde mu kuziika Dan Ssemanda eyattiddwa e Kaliisizo ng'okuziika kwabadde mu maka ga bakadde be, Paasita Matayo Kakooza ne nnyina Paulina Nampeera ku kyalo Kaswa - Lusaka okumpi ne Kyannamukaaka ne yennyamira olw'enkuza y'abaana b'ensangi zino abatalina mpisa na ddiini nga bano be bafuuse ekizibu eri eggwanga n'okwenyigira mu bikolwa nga bino.\nYennyamidde nti eggwanga lyandiba mu katyabaga kennyini kuba eggwanga ligenda kusigala mu mikono gy'abavubuka nga bano abatagunjuddwa bulungi ng'abasajja abakulu bafudde, ekintu kye yagambye nti kya bulabe ddala n'asaba abazadde okufaayo ku kugunjula abaana obulungi nti kuba abakola bino bavubuka.\nYasabye abakulembeze mu byalo okuva ku bya, Gvaumenti etuyambe wabula bbo bennyini bazzeewo enkola y'okuyambako ku Gavumenti okunyweza ebyokwerinda ku byalo na buli muntu okubeera mbega wa munne n'okumanya abantu abamala gayingira mu byalo kw'ossa abo abalabika obulungi, abambala obulungi, abalya obulungi kyokka nga tebamanyiddwa mirimu gyabwe mwe baggya ssente.\nPookino Mayiga era yennyamidde olw'abantu abayitibwa abagagga abagambibwa okubeera embaega w'okutuma n'okussaawo akatale ku pikipiki eziba zibbiddwa olwo bbo ne bazigula ne batema sipeeya n'asaba bano abeebyokwerinda okubakwatako n'omukono ogw'ekyuma kuba battisizza abavubuka babodaboda bangi so nga n'obusente bwe bawa ababbi bwa munyoto.\nABALALA ABATTIDDWA E LWENGO Ku ntandikwa y'omwezi oguwedde abavuzi ba bodaboda babiri battibwa mu disitulikiti y'e Lwengo. Abattibwa kuliko; 1 Ssentebe w'abavuzi ba bodaboda bonna e Lwengo, Ronald Nkangi, ng'ono yali avugira ku siteegi e Mbiriizi, ono baamutta ne bamusuula mu ffaamu y'omugagga e Mbiriizi omulambo gye gwasaangibwa era pikipki kwe yali ne baagitwala. 2 Roger Mulindwa eyali avugira e Kinoni, omulambo gwe baagusuula ku kyalo Kyamaganda okumpi n'e Kinoni era naye pikipiki baagitwala.\nPOLIISI EKUTTE EYABBYE EY'E MASAKA\nPoliisi e Masaka akawungeezi ku Lwokubiri yafunye amawulire okuva ku poliisi y'e Mityana nga bwe bakutte pikipiki eriko ennamba ezaabadde zibategeezeddwa nga bakutte n'eyabadde agibbye eyategeerekese nga ye Marvin Kibuuka era ng'ono poliiisi y'e Masaka yamunonyeeyo ne pikipiki eno n'emuzza e Masaka avunaanibwa. Kigambibwa nti ono aliko Omugagga gwe bakyagaanyi okwogera ng'abeera e Mityana gye babadde bagenda okugitunda asobole okutemamu sipeeya.\nE KYOTERA WALIWO ATAASIDDWA Poliisi e Kyotera yataasizza omuvubuka atannategeerekeka mannya ng'ono aba Bodaboda e Kyotera baamugguddeko ekiyiifuyiifu ne munne omulala eyadduse ne bamukuba nga bamulumiriza okubeera mu kabinja k'ababatadde ku bunkenke nga babanyagako pikipiki zaabwe oluvanyuma lw'okutta bannyinizo..\nOno yaggaliddwa ku kitebe kya poliisi e Kyotera ng'okunoonyereza bwe kugenda mu maaso. Omwogezi wa poliisi mu Greater Masaka, Paul Kangavve, yategeezezza nga poliisi n'abeebyokwerinda abalala e Masaka bwe bakwataganye okuzuula abatemu abatta aba bodaboda wabula n'alabula n'aba bodaboda okutandika okwekengera abantu naddala be batambuza mu ttumbi n'okwewala okutambuza abantu abasukka mw'omu ku pikipki kw'ossa okusaba aba bodaboda okukendeeza ku budde bwe batambulirako ekiro.\nomulundi gumu Marvin Kibuuka eyakwatiddwa ne pikipiki eyabbiddwa e Masaka. Eyasimattuse okuttibwa e Masaka ng'alojja. Roger Mulindwa yattirwa Kinoni. Roger Nkangi yattirwa Mbiriizi. Kangavve Abantu abaakuhhaanidde we battidde Iganiro\nSt. James P/S\nâ€˜Bbomuâ€™ 4 zisattizza Bannakampala\nOkuloota ngâ€™olya ennyama enjokye nâ€™enfumbe kitegeeza ki?


Bukedde Online - Pulezidenti Museveni alambudde oluguudo lwa Soroti - Moroto\nBawawaabidde ab’e Mukono lwa bajeti\nPULEZIDENTI Museveni alambudde omulimu ogukolebwa ku luguudo oluva e Soroti okutuuka e Moroto n’asaba abatuuze okulweyambisa okwegobako obwavu mu maka nga bayita mu busuubuzi n’okunoonyeza ebirime byabwe obutale obw’omulembe.\n“Omulimu ogwakalolebwawo mulungi ddala, wabula ng’enguudo ebiseera ebimu gye zikoma okubeera ennungi n’obumenyi bw’amateeka nga nabwo bweyongera omuli okukukusa ebyamaguzi n’engeri endala naye mmwe mulweyambise okwegobako obwavu mu maka,” Museveni bwe yagambye.\nYabadde mu kabuga ke Orungo mu ggombolola ye Usuk mu disitulikiti ye Katakwi ku Lwomukaaga akawungeezi oluvannyuma lw’okulambula omulimu ogukolebwa ku luguudo luno olwa kkirommita 150 olwapatanibwa mu bitundu bibiri okuli ekya kkirommita 100 nga kino kikolebwa aba China Communication Construction Company Ltd. (CCCC) nga balondoolwa aba M/S GIBB Africa Ltd wamu n’aba MBW Consulting.\nEkitundu ekyokubiri ekya kkirommita 50.3 nga kiva Akism okutuuka e Moroto nga kyapatanibwa kkampuni ya China Railway No.3 Engineering Group nga balondoolwa ba M/S COWI ng’oluguudo lwonna lukoleddwa ssente za Gavumenti ya Uganda eziwera obuwumbi 640.\nYe Mark Ssali, omwogezi wa UNRA yagambye nti omulimu gwonna gusuubirwa okuggwa mu November omwaka guno kuba ekintu ekisinga obunene kimaze okuggwa era nga kyamala okubakwasibwa mu butongole.\nOmukolo guno gwetabiddwaako ebikonge bya gavumenti eby’enjawulo omuli omubaka omukyala owa disitulikiti ye Bukedea, Anita Among, Minisita Aggrey Bagiire ng’ono ye minisita omubeezi ow’ebyentambula, Captain Mike Mukula , ssentebe wa UNRA Fred Omach n’abalala


Bukedde Online - Polof. Sserwanga: Omusuubuzi w’ettaka akulira Yunivasite ya Buganda\nPolof. Sserwanga: Omusuubuzi w’ettaka akulira Yunivasite ya Buganda\nAbakuuma amaka ne bizinensi lwaki beefudde...\nLwaki aboobuyinza tebateesa n’abakulembeze...\nAdded 9th August 2014\nSISINKANA Polof. Dr. Arthur Sserwanga, omusuubuzi w’ettaka n’amayumba, Ssaabasajja gwe yalonze okukulira Yunivasite ya Muteesa I Royal.\nOno ye wokusatu oluvannyuma lwa Polof. Elisha Ssemakula okuvaako mu 2011. Omumyuka we Polof. Kigongo Bukenya y’abadde akulira yunivasite eno okutuusa Sserwanga bwe yalondeddwa. Engeri ebyenjigiriza gye bikyuse ensangi zino, ng’ amatendekero amanene geetaaga ensimbi ezongereza ku fiizi z’abayizi okugabeezaawo, omusuubuzi ng’ono y’asobola okutetenkanyiza yunivasite okugitwala ku ddaala erisingako.\nBazadde be ye Steven Katabula ne Benah Namusisi abatuuze b'e Kira mu Busiro.\n“Si nsobi Ssaabasajja okunneesiga kuba ndi musomesa omutendeke, amanyi ebyenjigiriza bwe bitambula kuba ntendeseeko mu Makerere University, Makerere University Business school - Nakawa, Lusaka University, Kyambogo University, Islamic University in Uganda, National University of Rwanda, University of Malawi, Uganda Management Institute era ne nkolako ne mu kakiiko akafuga ebyensoma ya waggulu mu ggwanga (National council for Higher education).”\nPolof. Sserwanga, yasomera Nkoyoyo Boarding School e Matale wakati wa 1977-1984, siniya n’agisomera ku Jinja College (1985-1991) ate nga yonna yali mukulembeze.\nOlwamala S6 n’agenda e Kyambogo gye yasomera Dipulooma mu busomesa gye yafuna mu 1994, olwo kwe kwegatta ku Makerere University n’asoma diguli mu byobusuubuzi mu 1997, eyookubiri mu byensimbi n'okubalirira mu 2001 n’eyookusatu mu by'emirimu (Doctor of Philosophy & Entrepreneurship) mu 2010.\n“Emirimu nagitandikira waka, kitange yali mulimi era omulunzi era nze gwe yawanga obuyinza okulabirira ffaamu ze zonna n'okukulira abakozi abaakolangako.\nKu nkomerero ya 2013, Ssaabasajja yatandika omuyiggo gw’anaakulira Muteesa I Royal University.\nAkakiiko akafuga yunivasite eno kampisa mu mitendera egiwerako gyonna gye nnayita ne nnondebwa nga 04/07/14 akakiiko lwe kannyanjula eri abayizi.\nAkaseera akatono ke nnaakamala mu ntebe nkizudde nti erina ebisoomooza naye ate bisanyusa. Yunivasite erina abakozi bangi nnyo naye ate bato, balina amaanyi agasobola okukola ennyo ne tutwala ettendekero mu maaso.\nKye nsookeddeko kwe kufuba okulaba nti ntereeza enkola y'emirimu, gibadde gikolebwa kasoobo naye ntaddewo enkola ey'obwangu buli kimu okutambulira mu budde.\nNg’enda kulwana okulaba nga Muteesa I efuuka yunivasite esinga ettutumu mu ggwanga. Nneesanze nga waliwo obuzibu mu kunoonyereza, ntandiseewo enkola y'okunoonyereza (research) era ntandise okufunayo amakampuni n’ebitongole ebinaatuyambako ku nsonga eno.\nKati tulina abayizi 4,500 naye njagala mu myaka etaano gye ngenda okufuga tutuuke ku bayizi 10,000 n'okusingawo.\nNsuubira okuzimba ebizimbe ebipya ebituweesa ekitiibwa nga ssettendekero.\nYunivasite yaakutuuka mu butale Ng’enda kuleeta emikwano okuva mu matendekero aga waggulu mu nsi z'ebweru w'eggwanga tukolaganire wamu buli omu ayigire ku munne ebizimba.\nNjagala kuteekawo enkola y'okuyamba abaana abatasobola kwetuusaako buyigirize bwonna nga tubakozesa emirimu gy'ettendekero ng'ate bwebasoma.\nNg’enda kuteekawo enkola y'okusomesa abantu abakulu abali mu mirimu gyabwe nga tubasomeseza eyo ku mirimu gyabwe era mu bwangu ddala ng'enda kutandika n'abasuubuzi mu katale ka Owino. Nsuubira awo tujja kwongera okugasa abantu ba Buganda.\nNg'enda kwongera amaanyi mu kusomesa abasibe abali mu makomera okubazza mu mbeera z'obuntu okubakyusa n'okubawa essuubi ly'okubeera mu bantu nate nabo babeere ba mugaso eri eggwanga.\nKabaka alonze amyuka Cansala wa Muteesa 1 Royal University omuggya


Ababaka ba NUP bagenda kusalibwako akakadde ku sente ze mmotoka okusobola okuzimba ekibiina - Watchdog Uganda\nAbamu ku babaka ba NUP abagenda okusalibwako akakadde\nABABAKA ba Palimenti abali ku kaadi ye kibiina kya National Unity Platform NUP boolekedde okukeculwako akakadde 1 ku buli muntu ku nsimbi obukadde 200 ez’abawereddwa okugula emmotoka.\nKino abakulu mu kibiina baakisazeewo era ne bakitegeeza ababaka baabwe bonna, awatali kwesalamu ne bakikkiriza okusinziira ku Nampala w’oludda oluvuganya mu Palimenti Hon. John Baptist Nambeshe.\nNambeshe agamba nti bassizza kimu nga nkuyege n’ababaka era ne bakkiriza ensimbi zino zibasalweko basobole okuzimba ekibiina.\nAgamba nti mu kiseera kino offiisi ze kibiina ziri mu bizimbe by’amuntu buntu ayabawa ku bwerere bakoleremu emirimu, kyagamba nti nga ekibiina balina okusala amagezi okulaba nga beeyimirizawo ku lwabwe.\n“Ekyamazima Pulezidenti waffe Hon. Robert Kyagulanyi Sentamu atuyimirizzaawo nnyo kubanga nga ekibiina tetulina kye tumusasula nga tukozesa ekifo kye ne bizimbe bye awatali yadde okusasula okuva ekibiina lwe kyatandika.\nTulina okweyisa nga abantu abakulu mu birowoozo nga tusala amagezi gonna agatusobozesa okwegulira ekifo we tugenda okuteeka ekitebe kyaffe era okusonda ku lwe nsonga eno kwatandise dda” Nambeshe bwe yagambye.\nYanyonyodde nti baagala okugenda okuweza omwaka mu Palimenti nga balina kye balaga nga omu ku kawefube w’okulaga eky’okulabirako eri ebibiina ebilala.


Bukedde Online - ‘Serugga nkooye okukubanja embaga’\nBakutte Crime Preventer asaba abatuuze ssente...\nOMUYIMBI Catherine Kusasira eyakazibwako erya maama kabina asabye bba Fred Sserugga amukube embaga kiggwe kubanga akooye okumuyimbira.\nBino Kusasira yabyogeredde ku kabaga k’amazaalibwa ke baamukoledde ku Hotel Triangle ku Lwokuna ekiro ng’ajaguza emyaka 35 era ono yeewaanye nti ye muyimbi yekka atalimba myaka n’agattako nti Katonda yamutonda bulungi kubanga asinga n’abalina 20 okunyirira.\nOkumala emyaka, Kusasira ne Sserugga bazze basuubiza abawagizi baabwe okwanjula n’embaga ne batakituukiriza nga ne ku ntandika y’omwaka guno baalangirira okwanjula mu August gwe tulimu ekyawaliriza bannaabwe Doreen Mutiibwa ne Michael Kinene nabo abaali bateeseteese okwanjula mu mwezi gwe gumu okwongezaayo omukolo ogwabwe kyokka n’okutuusa kati tewali kabonero kalaga nti omukolo gwa ba Kusasira ne Sserugga gugenda kubaayo.\nAbabali ku lusegere bagamba nti wadde Kusasira emikolo gino agyagala nnyo era buli lukya agyesunga, Sserugga y’akyalemesezza olw’obutasalawo.\nNga bino tebinnabaawo abantu abeetabye ku kabaga kano okwabadde abayimbi, ab’oluganda, ab’emikwano wamu ne minisita Godfrey Kiwanda Ssuubi eyabadde omugenyi omukulu baasoose kwerabira katemba atali musasulira, omu ku mikwano gya Kusasira eyabadde amuwerekerako ng’abuuza ku bantu nga yakatuuka bwe yamusindise nagwa mu kidiba ekiwugirwamu ekiri mu kifo kino.\nWakati mu kutya Kusasira yayolesezza obukugu mu kuwuga. Mu mbeera ey’okulaga laavu, Sserugga alina oluyimba lwe yayiiyirizza Kusasira lwe yamuyimbidde nga lulimu obubaka obumusiima nga mu luyimba agamba nti ekimu ku bintu by’asinga okumwagalako butamukyawa ne bwe bamuwa emmotoka ez’ebbeeyi asigala amwagala era wano abantu abamu baawuuliddwa nga bagamba nti yandiba ng’akoona Afande Titus eyaganzaako Kusasira n’amuwa n’emmotoka ekika kya Prado kyokka oluvannyuma baayawukana era Kusasira n’addayo ewa Sserugga.\nDadi Sserugga ng’enda kumuwa kirabo kya balongo


Bukedde Online - Abasawo balaze enkola za kizaalaggumba eziwa emirembe\nMU kaweefube w’okwetegekera ezzadde n’okukendeeza ku muwendo gw’abakyala abafiira mu ssanya, Marie Stopes Uganda ne Uganda Health Marketing Group batongozza kaweefube w’okusomesa n’okutumbula enkola za kizaalaggumba empanvu.\nEmily Katarikawa okuva mu Uganda Health Marketing Group agamba nti mu Uganda, abakyala 16 be bafa nga bazaala buli lunaku sso ng’abakazi akakade kalamba abali mu myaka egizaala be batasobola kufuna mpeereza za kizaalaggumba ekireetera omuwendo gw’abakyala abafiira mu ssanya okulinnya buli kiseera.\nEnkola za kizaalaggumba ezimala ekiseera ekiwanvu mulimu:\nAkaweta y’emu ku nkola za kizaalaggumba ezimala ebbanga eddene era kano kateekebwa munda mu nnabaana.\nTekaliimu ddagala likyusa mpulirizo za mubiri, wabula kaliko obuuma obwa kkopa obuyokya enkwanso ekiziziyiza okusisinkana amagi g’omukyala n’atasobola kufuna lubuto.\nOmukyala bw’akozesa akaweta ayinza okufuna amatondo g’omusaayi oba nga mungiko, naddala mu myezi egisooka nga yaakatandika okukakozesa kuba kaba tekannamanyiira mubiri, wabula oluvannyuna atereera.\nAyongerako nti eno y’emu ku nkola esinga obulungi kuba osobola okukaggyamu ekiseera kyonna kyoba oyagadde okuddamu okuzaala ne bwoba nga tonnamalayo bbanga lyako.\nKapiso ze bateeka mu mukono (Implants);\nEnkola za kizaalaggumba zino zirimu ebirungo n’eddagala eriziyiza amagi okukula okuziyiza okufuna olubuto. Eddagala lino liteekebwa mu mukono wansi w’olususu.\nLikozesebwa okuva ku myaka esatu okutuuka ku etaano okusinziira ku bbanga lyoba oyagala okumala okusobola okuddamu okuzaala.\nEnkola za kizaalaggumba ez’enkalakkalira za mirundi ebiri. Waliwo ez’abasajja (vasectomy) n’ezabakazi (BTL).\nEnkola zino zisinga kwettanirwa abantu abakooye oba abaagala okubakomya okuzaala naddala ng’abaana b’olina bakumala.\nMu nkola za kizaalaggumba ez’enkalakkalira, abasawo bakulongoosa ne basala enseke omuyita amagi n’enkanso okuziyiza okuddamu okuzaala.\nANDY MWESIGWA: Kapiteeni wa Cranes alaze ke yeekoledde


Bukedde Online - Abawagizi ba Trump beekaaliisizza n'emmundu\nBannarotary bakubirizza abantu okujjumbira okugaba omusaayi\nABAWAGIZI ba Pulezidenti wa Amerika, Donald Trump bakubaganye n’abeekalakaasi abagamba nti balwanirira ddembe ly’Abaddugavu mu nkola eya ‘Black Lives Matter’.\nAbawagizi bano abeeyita ‘Proud Boys' bazze beetegese nga balina n'ebyokulwanyisa okwabadde emmundu, ebiso, emiggo n'obucupa bwa kaamulali bwe baafuuyidde bannaabwe mu maaso. Bano baabadde mu kibuga Oregon era poliisi we yajjidde okubakkakkanya ng'omusaayi guyiise.\nAbawakanya ebikolwa by'okutulugunya Abaddugavu beekuhhaanyizza nga baagala okuyisa ebivvulu nga bakutte embuukuuli z'emiggo n'abawagizi ba Trump ne beetegeka n'ebyokulwanyisa byabwe.\nBino bibaddewo ng'ebula wiiki munaana zokka bakube akalulu mu Amerika okulonda Pulezidenti addako, Joe Biden olwalabye Trump ng'atandise okutabuka ne basajja be n'ategeeza nti ye lutindo olugenda okugatta abantu bonna mu bukulembeze obuliwo n'ebiseera by'omu maaso.\nBiden yagenze okwogera bino nga Trump yaakamala okutabukira Gen. John Kelly eyali akulira embeera z'abaserikale mu White House nti y'azunza ebigambo bye bamuteekako nti yatyoboola abazira ba Amerika be baaziika e Bufalansa n'abayita abajega.\nEkyongedde okutabula Trump, be bakugu okufulumya lipooti ku mbeera y'akalulu nga bw'eyimiriidde mu kiseera kino ne bategeeza nti okuva ebigambo ebyo lwe byafulumiziddwa wiiki ewedde, addiridde okusinziira ku maanyi ge yabadde afunye okuva lwe baamaliriza ttabamiruka.\nWano Biden yeesowoddeyo mangu n'ategeeza nti obubonero bwonna obuliwo bumulaga nti amasaza Trump ge yawangula mu 2016 nga Michigan, Pennsylvania ne Wisconsin kuno agatteko obuwanguzi obwamaanyi bw'azze afuna mu masaza nga North Carolina, Florida ne Arizona agalabika nti okuva 1980 ebyenfuna byago okuva mu makolero biddiridde ate ne bikosebwa nnyo ekiseera kya Corona nga Trump ali mu ofiisi.\nOkuddamu okuwangula ebitundu aba Republican gye babadde n'obuwagizi obw'amaanyi nga kati Biden yeeraba nti ebivaayo agenda yeeyongera amaanyi olw'ebyenfuna ebigudde mu bitundu ebyali eby'amakolero, we yasinzidde okweyita olutindo olugenda okuyunga aba Democrats okubatuusa mu White House.\nTrump okutuuka okutabuka kyavudde ku mukutu gwa Atlantic okufulumya amawulire nti yayogedde ku bazira abalwanirira Amerika be baaziika mu limbo e Bufalansa n'abayita abajega.\nYeewuunyizza Gen. Kelly munnamagye eyawummula okuva mu ggye ery'empingu gwe yali yalonda okubeera omuwabuzi we n'amugoba olw'okulemwa emirimu nti kati ali mu kubungeesa bigambo.\n"Kelly mmumanyi bulungi twakola naye okumala ekiseera kyokka emirimu gyamulema, yali aweddemu nga takyasobola ne mmukwata ku nkoona," Trump bwe yacwanye ng'agamba nti aba Democrat balemeddwa okuzannya ebyobufuzi eby'ekikulu.\nBaasooka kukimuteekako nti musosoze mu langi n'asooka abyegaana kyokka gye buvuddeko azze avaayo n'akiraga lwatu ng'awagira abaserikale Abazungu abazze batuusa ebikolwa eby'obukambwe ku Baddugavu.\nEbyo yabyogeredde mu lukuhhaana lw'abaamawulire ng'asinziira ku White House, olwavuddewo n'adda ku mukutu gwa twitter n'akinaggukira abamuvuganya nti bwe yeerabamu kati awulira akalulu katuuse we kanyumira n'obuwagizi bw'afuna bumulaga nti agenda kuwangulira waggulu okusinga bwe yakola mu 2016.\nYagambye nti bakyetwala, abanyazi, abaayingira Amerika nga tebafunye bisaanyizo n'abakola effujjo ne beeyisa ng'abalalu obuwanguzi bw'agenda okufuna omulundi guno bujja kubaluma nnyo kyokka bonna abasuubira okugondera amateeka.\nABAWAGIZI ba Pulezidenti wa\nAmerika, Donald Trump bakubaganye\nnti balwanirira ddembe\nly'Abaddugavu mu nkola eya\n‘Black Lives Matter'.\nAbawagizi bano abeeyita ‘Proud\nBoys' bazze beetegese nga balina\nn'ebyokulwanyisa okwabadde emmundu,\nebiso, emiggo n'obucupa\nbwa kaamulali bwe baafuuyidde\nbannaabwe mu maaso. Bano\nbaabadde mu kibuga Oregon era\npoliisi we yajjidde okubakkakkanya\nbeekuhhaanyizza nga baagala\nokuyisa ebivvulu nga bakutte\nembuukuuli z'emiggo n'abawagizi\nba Trump ne beetegeka\nBino bibaddewo ng'ebula wiiki\nmunaana zokka bakube akalulu\nmu Amerika okulonda Pulezidenti\naddako, Joe Biden olwalabye\nTrump ng'atandise okutabuka\nne basajja be n'ategeeza nti ye\nlutindo olugenda okugatta abantu\nbonna mu bukulembeze obuliwo\nn'ebiseera by'omu maaso.\nBiden yagenze okwogera bino\nnga Trump yaakamala okutabukira\nGen. John Kelly eyali akulira\nembeera z'abaserikale mu White\nHouse nti y'azunza ebigambo\nbye bamuteekako nti yatyoboola\nabazira ba Amerika be baaziika e\nBufalansa n'abayita abajega.\nTrump, be bakugu okufulumya\nlipooti ku mbeera y'akalulu nga\nbw'eyimiriidde mu kiseera kino\nne bategeeza nti okuva ebigambo\nebyo lwe byafulumiziddwa wiiki\newedde, addiridde okusinziira ku\nmaanyi ge yabadde afunye okuva\nlwe baamaliriza ttabamiruka.\nWano Biden yeesowoddeyo\nmangu n'ategeeza nti obubonero\nbwonna obuliwo bumulaga nti\namasaza Trump ge yawangula mu\n2016 nga Michigan, Pennsylvania\nne Wisconsin kuno agatteko\nobuwanguzi obwamaanyi bw'azze\nafuna mu masaza nga North Carolina,\nFlorida ne Arizona agalabika\nnti okuva 1980 ebyenfuna byago\nokuva mu makolero biddiridde ate\nne bikosebwa nnyo ekiseera kya\nCorona nga Trump ali mu ofiisi.\nOkuddamu okuwangula ebitundu\naba Republican gye babadde\nn'obuwagizi obw'amaanyi nga\nkati Biden yeeraba nti ebivaayo\nagenda yeeyongera amaanyi\nolw'ebyenfuna ebigudde mu\nbitundu ebyali eby'amakolero, we\nyasinzidde okweyita olutindo olugenda\nokuyunga aba Democrats\nokubatuusa mu White House.\nTrump okutuuka okutabuka\nkyavudde ku mukutu gwa Atlantic\nokufulumya amawulire nti\nyayogedde ku bazira abalwanirira\nAmerika be baaziika mu limbo e\nYeewuunyizza Gen. Kelly munnamagye\nmu ggye ery'empingu gwe yali\nyalonda okubeera omuwabuzi we\nn'amugoba olw'okulemwa emirimu\nnti kati ali mu kubungeesa\n"Kelly mmumanyi bulungi\ntwakola naye okumala ekiseera\nkyokka emirimu gyamulema, yali\naweddemu nga takyasobola ne\nmmukwata ku nkoona," Trump\nbwe yacwanye ng'agamba nti aba\nDemocrat balemeddwa okuzannya\nBaasooka kukimuteekako nti\nmusosoze mu langi n'asooka\nabyegaana kyokka gye buvuddeko\nazze avaayo n'akiraga lwatu\nng'awagira abaserikale Abazungu\nabazze batuusa ebikolwa\neby'obukambwe ku Baddugavu.\nEbyo yabyogeredde mu\nng'asinziira ku White House, olwavuddewo\nn'adda ku mukutu gwa\ntwitter n'akinaggukira abamuvuganya\nnti bwe yeerabamu kati awulira\nakalulu katuuse we kanyumira\nn'obuwagizi bw'afuna bumulaga\nnti agenda kuwangulira waggulu\nokusinga bwe yakola mu 2016.\nYagambye nti bakyetwala, abanyazi,\nabaayingira Amerika nga\ntebafunye bisaanyizo n'abakola\neffujjo ne beeyisa ng'abalalu\nobuwanguzi bw'agenda okufuna\nomulundi guno bujja kubaluma\nnnyo kyokka bonna abasuubira\nAbâ€™e Kayunga bazudde ekyama mu kulima omuceere Omwaka bakungula emirundi esatu


Bukedde Online - Baaleese obujulizi obulumiriza Besigye ne Lukwago okujeemera ebiragiro bya Poliisi\nBaaleese obujulizi obulumiriza Besigye ne Lukwago okujeemera ebiragiro bya Poliisi\nMutebile alaze engeri 3 Gavumenti mw'eyinza okuyambira abagagga\nEbitanda bibbiddwa mu ddwaaliro e Mulago\nLukwago ne Besigye mu kkooti e Rukungiri\nGAVUMENTI ereese abajulizi abalumirizza Dr. Kiza Besigye ne Loodi Meeya Erias Lukwago okujeemera ebiragiro bya poliisi ekyaleetawo akajagalalo abantu ne bakuba poliisi amayinja agaatuusa ebisago ku baserikale.\nEggulo oludda oluwaabi lwaleese abaserikale okuli, Bosco Arop eyali akulira poliisi y’e Kabale, eyali avuga mmotoka ya poliisi, Michael Sitenda n’eyali anoonyereza ku musango, Francis Mpirwe. Baategeezezza kkooti nti baagezaako okulaga Besigye ne banne ekkubo lye baalina okukwata ne bajeema ne basalawo okuyita mu kibuga wakati ekyavaako akavuyo.\nBesigye ne Lukwago babavunaanira wamu n’omubaka Roland Kaginda owa munisipaali y’e Rukunguli, Ingrid Tulinawe akulira okukunga abantu mu FDC, Mubarak Munyagwa ( omubaka Kawempe South) ne Imamu Makumbi ng’oludda oluwaabi lwategeezezza nti omusango baaguzza July 14, 2012.\nOmulamuzi Moses Nende Kagoda y’awulira omusango, oludda oluwaabi lwakulembeddwa Baston Baguma ate Bannamateeka ba Besigye ne banne baakulembeddwa Julius Galisonga.\nSitenda yategeezezza omulamuzi nti, baamukuba era yagenda okuddamu okutegeera ng’ali mu ddwaaliro e Makanga kyokka yagambye nti mu baamukuba teyalabako Besigye ng’amukuba. Mpire yagambye nti yalaba abawagizi ba Besigye nga boonoona mmotoka za poliisi bwe baali bajeemera ebyali bisaliddwawo poliisi.\nOmusango guddamu August 20. Olwavudde mu kkooti abawagizi ba Besigye ne bayisa ebivvulu mu Kabaale.\nBwe baabadde basimbula okudda e Kampala, Lukwago n’awandiika ku mukutu gwe ku facebook ng’ategeeza nti okukomawo eka kyabadde kirungi kyokka nga yeeraliikirira oluguudo lw’e Masaka olufuuse akattiro.\nPoliisi y'e Rakai ewonyezza omutuuze okuttibwa\nBabakutte n'omwana mu ssabo ne bakubagana empawa\nOmuyizi w'e Makerere afiiridde mu buliri


Bukedde Online - Mbega wa ISO kata bimubugume ne bawannyondo ba kkooti\nMuwala w'omwawule azadde omwana n'amusuula mu kaabuyonjo\nMuseveni ayogedde ku bawamba abawala ne ba...\nMBEGA w’ekitongole kya ISO atwala disitulikiti okuli Mukono, Buikwe, Kayunga ne Buvuma, Maj. Moses Ssegujja yasimattuse okugajambulwa bawannyondo ba kkooti olw’okugezaako okubeekiikamu nga bateeka mu nkola ekiragiro kya kkooti.\nMaj. Ssegujja (ku ddyo) nga yeenyoola n’omu ku bawannyondo ba kkooti.\nByabaddewo ku Lwakusatu ku ssaawa nga 6:00 ez’omu ttuntu oluvannyuma lw’abatuuze okuyita Maj. Ssegujja ne RDC w’e Mukono, Haji Nasser Munuro babataase ku bawannyondo ba kkooti aba Internile Auctioneers and Property Managers abaabadde basuula ebintu bya munnaabwe, Patrick Okia Madi wabweru.\nMaj. Ssegujja ne RDC Munuro we baatuukidde ku kyalo Nabuti ekisangibwa mu Munisipaali y’e Mukono bino we byabadde ng’ebintu bimaze okusuulibwa wabweru nga ne poliisi eyabadde eduumirwa DPC, Henry Abaho evuddewo olwo ne balagira bawannyondo okuzzaayo ebintu wabula ne beerema.\nBano baayambalidde Maj. Ssegujja oluvannyuma lw’okugamba Geoffrey Kasisi eyakuliddemu bawannyondo okutuula wansi ne yeerema ekyavuddemu kwe kutandika okwesika ebitogi ng’omuserikale eyabadde akuuma RDC ye yabataawuluzza.\nSsentebe w’ekyalo kino, Romano Valentino yagambye nti, ye bwe yalabye DPC Abaho ne bawannyondo ba kkooti ate ng’abadde akimanyi nti Okiya ennyumba ye azze agitundanga mu bantu ab’enjawulo n’amanya nti kye baabaddeko kyabadde kituufu n’akkiriza n’okuteeka omukono ku mpapula ezaabadde ziragira okukasuka Okia ebweru.\nVasco Kura yeekubira enduulu mu kkooti e Mukono olwa Okiya okumuguza ennyumba ku bukadde 90 kyokka n’agaana okuva mu maka ng’era wano omulamuzi we yasinziira n’alagira bawannyondo ba kkooti bamukasukire ebintu bye ebweru, Kura akwasibwe ennyumba mu butongole.\nKyokka baabadde bakyali awo, ate ne zireeta Livingstone Nsenga eyagambye nti naye Okia yamuguzizza ennyumba y’emu ku Lwomukaaga oluwedde ku bukadde 65 ze baamuweeredde mu bbanka.\n“Twantandise okumunoonya n’okugenda mu bbanka ne tusanga nga ssente yazikyusizza n’azizza ku akawunti z’abaana be,” Nsenga bwe yannyonnyodde. RDC Munuro yanenyezza DPC w’e Mukono, Abaho olw’okubayita emmanju n’agenda okuwa obukuumi bawannyondo ba kkooti nga tamutegeezezza ne DISO.\n“Mmanze okutegeeza bakama ba DPC Abaho ku nneeyisa ye era bbo bajja kumukangavvula,” Munuro bwe yagambye.\nMaj. Ssegujja yagambye nti yabadde awakanya engeri ekiragiro kya kkooti kino gye kyabadde kiyisiddwaamu nga tekituusiddwa mu ofi isi zaabwe ng’abatwala ebyokwerinda.\nWabula oluvannyuma RDC Munuro yalese bamwannyondo ba kkooti ne basiba ennyumba n’ekikomera n’ategeeza nga bw’agenda okulaba ng’omusobya ku mbeera eyo akolebwako.